ტერენს კროუფორდი

ტერენს ალან "ბად" კროუფორდი (დ. 28 სექტემბერი, 1987) — ამერიკელი ყოფილი პროფესიონალი მოკრივე, რომელიც ასპარეზობდა 2008-დან 2025 წლამდე. კარიერა დაასრულა დაუმარცხებელი რეკორდით და მოიგო 18 სხვადასხვა მთავარი მსოფლიო ჩემპიონის ტიტული ხუთ წონით კატეგორიაში, მსუბუქი წონიდან სუპერ საშუალო წონამდე . მათ შორის, იყო აბსოლუტური ჩემპიონი პირველ საშუალო , ქვესაშუალო და სუპერ საშუალო წონებში.

ტერენსი არის პირველი მამაკაცი მოკრივე ისტორიაში, რომელიც გახდა სამი წონითი კატეგორიის აბსოლუტური მსოფლიო ჩემპიონი. ოთხი ქამრის ეპოქაში, კროუფორდი გახდა პირველი მამაკაცი მოკრივე, რომელმაც მოიპოვა აბსოლუტური ჩემპიონის ტიტული ორ და სამ დივიზიონში, და პირველი, ვინც აბსოლუტური სტატუსი ერთდროულად პირველ საშუალო და ქვესაშუალო წონებში მოიპოვა.

2014 წელს კროუფორდი გაემგზავრა საზღვარგარეთ რიკი ბერნსთან დასაპირისპირებლად და მოიპოვა თავისი პირველი მსოფლიო ჩემპიონის ტიტული — -ს ვერსიით მსუბუქ წონაში. ორი წარმატებული დაცვის შემდეგ, 2015 წელს გადაინაცვლა პირველ საშუალო წონაში და დაამარცხა თომას დულორმე ვაკანტური -ს ტიტულის მოსაპოვებლად. 2017 წელს კროუფორდი გახდა პირველი საშუალო წონის აბსოლუტური ჩემპიონი — პირველი კოსტია ძიუს შემდეგ (2004 წ.) — და პირველი მოკრივე ნებისმიერ წონით კატეგორიაში, რომელიც ერთდროულად ფლობდა ოთხივე მთავარ მსოფლიო ტიტულს ჯერმენ ტეილორის შემდეგ (2005 წ.).

2023 წელს ტერენსმა დაამარცხა ეროლ სპენს უმცროსი და გახდა ქვესაშუალო წონის აბსოლუტური ჩემპიონი, პირველი ზაბ ჯუდას შემდეგ (2006 წ.). 2024 წელს კროუფორდი გადავიდა მეორე საშუალო წონაში და დაამარცხა ისრაილ მადრიმოვი, რითაც გახდა ოთხი დივიზიონის მსოფლიო ჩემპიონი. 2025 წელს კროუფორდმა ერთხმად მიღებული გადაწყვეტილებით დაამარცხა კანელო ალვარესი და მოიპოვა აბსოლუტური ჩემპიონის ტიტული სუპერ საშუალო წონაში, რითაც გახდა ისტორიაში იმ ექვს მამაკაც მოკრივეთაგან ერთ-ერთი, რომელთაც ხუთ დივიზიონში მოიპოვეს მსოფლიო ტიტულები.

კროუფორდი ისტორიაში ერთადერთი მოკრივეა, რომელიც ფლობდა ჟურნალ -ის ტიტულს ოთხ დივიზიონში და შეუერთდა მენი პაკიაოსა და ფლოიდ მეივეზერ უმცროსს, როგორც ერთადერთი მებრძოლი, რომელიც გახდა ხაზოვანი ჩემპიონი ოთხ დივიზიონში. ასევე არის ერთ-ერთი იმ ორი მოკრივიდან, რომელთაც მოიპოვეს მსოფლიო ტიტულები როგორც მსუბუქ, ისე სუპერ საშუალო წონაში. თავისი 17-წლიანი პროფესიონალური კარიერის განმავლობაში, კროუფორდი არცერთხელ ყოფილა ნოკდაუნში და არცერთ მსაჯს არასოდეს დაუწერია ქულები მისი მეტოქის სასარგებლოდ. , მსოფლიო ტიტულისთვის ბრძოლებში მისი 11 ზედიზედ ნოკაუტის სერია მესამე ყველაზე ხანგრძლივია კრივის ისტორიაში.

კროუფორდი ამერიკის კრივის მწერალთა ასოციაციამ წლის მებრძოლად დაასახელა 2014 და 2025 წლებში, -მა — 2014, 2017 და 2025 წლებში, ხოლო ჟურნალმა -მა — 2025 წელს. მან მიიღო საუკეთესო მებრძოლის/მოკრივის ჯილდო 2018 და 2024 წლებში. თავისი თაობის საუკეთესო მოკრივეებს შორის მუდმივი ყოფნით, კროუფორდი ფართოდ არის აღიარებული ყველა დროის ერთ-ერთ უდიდეს მოკრივედ. 2025 წელს ჟურნალმა -მა იგი 21-ე საუკუნის მესამე საუკეთესო მოკრივედ დაასახელა წონითი კატეგორიის მიუხედავად (--). -მ იგი მსოფლიოს საუკეთესო -- მოკრივედ აღიარა 2017 წლის ოქტომბრიდან 2018 წლის მაისამდე, ასევე 2022 წლის ივნისში, ხოლო -მა — 2023 წლის ივლისიდან 2024 წლის მაისამდე და კვლავ 2025 წლის სექტემბრიდან დეკემბრამდე. 2026 წლის იანვარში -მ კროუფორდი 21-ე ადგილზე დაასახელა 2025 წლის მსოფლიოს ყველაზე მაღალანაზღაურებად სპორტსმენებს შორის, 66 მილიონი დოლარის სავარაუდო შემოსავლით.

ადრეული წლები
კროუფორდი დაიბადა და გაიზარდა ომაჰაში, ნებრასკაში; იგი დების და ტერენს უფროსის ერთადერთი ვაჟი იყო. ის გაიზარდა სახიფათო უბანში, რომელიც ცნობილი იყო სიღარიბით, კრიმინალით და ძალადობით, რაც მის ახალგაზრდობას ართულებდა. კროუფორდების ოჯახი ხშირად აწყდებოდა ფინანსურ სირთულეებს და ხშირად საბაზისო საჭიროებების დაკმაყოფილებაც კი უჭირდათ.

ადრეულ ასაკში ის ხშირად იყო ჩაბმული ფიზიკურ დაპირისპირებებში, რის გამოც ხუთი სხვადასხვა სკოლიდან გარიცხეს. რადგან მამამისი აშშ-ის სამხედრო-საზღვაო ფლოტში მსახურობდა, იგი იშვიათად იყო სახლში, რის გამოც დედას მისი მარტო გაზრდა უწევდა. დედა მას ხშირად სცემდა ქამრით და მეზობლის ბავშვებს ფულსაც კი სთავაზობდა მის საცემად, თუმცა ამას ვერავინ ახერხებდა.

კროუფორდმა შვება ჩრდილოეთ ომაჰაში მდებარე .. -ში, კრივში პოვა. იქ ვარჯიშობდნენ მისი ბაბუა, მამა და ბიძა. დარბაზის მფლობელი, კარლ ვაშინგტონი, რომელიც კროუფორდის მეზობელიც იყო, შვიდი წლის ტერენსს დაუკავშირდა და დარბაზში გაწევრიანება ურჩია. კროუფორდმა დაიწყო დარბაზში სიარული და საბოლოოდ მისი მენტორი მიჯ მაინორი გახდა, რომელიც მისთვის მამასავით იყო. ის მუდმივად აკითხავდა კროუფორდს სკოლის შემდეგ და დიდ ყურადღებას აქცევდა მას, რადგან ეშინოდა, რომ ბიჭი უბანში გავრცელებულ კრიმინალში არ გახვეულიყო. ოჯახის ახლობელმა კროუფორდს ჭიდაობაც გააცნო; მან ეს სპორტი ადრევე შეიყვარა და განივითარა უნარები, რამაც მოგვიანებით ჩამოაყალიბა მისი გამორჩეული, ჭიდაობის ელემენტებით გაჯერებული კრივის სტილი.

2001 წელს კროუფორდმა ვარჯიში დაიწყო ბრაიან "ბომაკ" მაკინტაიერთან და ესაუ დიეგესთან, რომლებიც მისი მწვრთნელები დარჩნენ.

სამოყვარულო კარიერა
კროუფორდმა კრივში ვარჯიში შვიდი წლის ასაკში დაიწყო. მან 70 ოფიციალური სამოყვარულო ბრძოლა ჩაატარა და 12-ჯერ დამარცხდა. მოყვარულებში მან დაამარცხა მომავალი მსოფლიო ჩემპიონები — მაიკი გარსია და დენი გარსია, ასევე დიეგო მაგდალენო, რომელსაც სამჯერ მოუგო. 2008 წლის ოლიმპიადამდე ცოტა ხნით ადრე, სამ სამოყვარულო ტურნირში გამარჯვების შემდეგ, იგი აშშ-ში მსუბუქი წონის ყველაზე მაღალრეიტინგული მოკრივე გახდა. თუმცა, წამყვან პრეტენდენტთან, სადამ ალისთან მარცხმა მისი ოლიმპიური ამბიციები დაასამარა. მისი სამოყვარულო რეკორდი 58–12 იყო.

მთავარი მიღწევები
2006 წლის ეროვნული ჩემპიონატი, 132 ფუნტი – ოქროს მედლის მფლობელი
საკვალიფიკაციო ეტაპი: დაამარცხა მიგელ ანხელ გონსალესი ( 4)
საკვალიფიკაციო ეტაპი: დაამარცხა ჯეიმს ვილა (-2)
მეოთხედფინალი: დაამარცხა სტენ მარტინიუკი (22–11)
ნახევარფინალი: დაამარცხა ხავიერ გარსია (7–4)
ფინალი: დაამარცხა დიეგო მაგდალენო (13–8)
2006 წლის & ეროვნული ჩემპიონატი, 132 ფუნტი – ოქროს მედლის მფლობელი
საკვალიფიკაციო ეტაპი: დაამარცხა ანჯელო უორდი (5–0)
საკვალიფიკაციო ეტაპი: დაამარცხა დემარკო მაკკრედი (5–0)
მეოთხედფინალი: დაამარცხა რაშად განავეი (5–0)
ნახევარფინალი: დაამარცხა კარლოს მოლინა (3–2)
ფინალი: წააგო ხესუს მენდესთან (2–3)
2006 წლის აშშ-ის ეროვნული ჩემპიონატი, 132 ფუნტი – ბრინჯაოს მედლის მფლობელი
საკვალიფიკაციო ეტაპი: თავისუფალი იყო
საკვალიფიკაციო ეტაპი: დაამარცხა მაიკი გარსია (18–7)
მეოთხედფინალი: დაამარცხა სტენ მარტინიუკი (17–13)
ნახევარფინალი: წააგო დენი გარსიასთან (20–21)
2007 წლის აშშ-ის პანამერიკული შესარჩევი ბრძოლები (-), 132 ფუნტი – ოქროს მედლის მფლობელი
ნახევარფინალი: დაამარცხა ლუის რამოს უმცროსი (25–15)
ფინალი: დაამარცხა დიეგო მაგდალენო (24–13)
2007 წლის პანამერიკული თამაშების პირველი საკვალიფიკაციო ეტაპი, 132 ფუნტი – ბრინჯაოს მედლის მფლობელი
საკვალიფიკაციო ეტაპი: დაამარცხა ხოსე მარია ვირულა (19–7)
მეოთხედფინალი: დაამარცხა ლუის ერნესტო რუედა (20–15)
ნახევარფინალი: წააგო იორდენის უგასთან (10–27)
2007 წლის აშშ-ის ეროვნული ჩემპიონატი, 132 ფუნტი – ბრინჯაოს მედლის მფლობელი
საკვალიფიკაციო ეტაპი: თავისუფალი იყო
საკვალიფიკაციო ეტაპი: თავისუფალი იყო
მეოთხედფინალი: დაამარცხა მიგელ ანხელ გონსალესი (25–24)
ნახევარფინალი: წააგო ჯერი ბელმონტესთან (9–10)

პროფესიონალური კარიერა
მსუბუქი ადრეული კარიერა
კროუფორდის პროფესიონალური დებიუტი შედგა 2008 წლის 14 მარტს; იგი ასპარეზობდა მსუბუქ წონაში (130 ფუნტი (59 კგ) - 135 ფუნტი (61 კგ)) და პირველივე რაუნდში ნოკაუტით დაამარცხა ბრაიან კამინგსი. მან დააგროვა 19–0 რეკორდი, საიდანაც 15 გამარჯვება ნოკაუტით მოიპოვა, ძირითადად ნაკლებად ცნობილ მეტოქეებთან ბრძოლებში.

კროუფორდის პირველი მნიშვნელოვანი ბრძოლა შედგა ბრეიდის პრესკოტის წინააღმდეგ, ბრენდონ რიოსისა და მაიკ ალვარადოს მეორე შეხვედრის ანდერქარდზე. პრესკოტი თავდაპირველად -ს პირველი საშუალო წონის ჩემპიონს, ხაბიბ ალახვერდიევს უნდა დაპირისპირებოდა, თუმცა ამ უკანასკნელმა იდაყვის ტრავმის გამო ბრძოლაზე უარი თქვა. კროუფორდი იმავე საღამოს რობერტ ოსიობას უნდა შეხვედროდა, მაგრამ ალახვერდიევის ჩასანაცვლებლად შეთავაზებას ბრძოლამდე სამი დღით ადრე დათანხმდა. კროუფორდმა კოლუმბიელი ერთხმად მიღებული გადაწყვეტილებით დაამარცხა. კროუფორდმა ჰონორარის სახით 125,000 დოლარი მიიღო, ხოლო პრესკოტმა — 50,000 დოლარი. ეს იყო პირველი შემთხვევა, როდესაც კროუფორდმა 140-ფუნტიან ზღვარში ათრაუნდიანი ბრძოლა ჩაატარა.

კროუფორდი სანაბრიას წინააღმდეგ
2013 წლის 15 ივნისს კროუფორდი ალეხანდრო სანაბრიას დაუპირისპირდა. ბრძოლა გაიმართა დალასში, ტეხასში, -ში; ეს იყო -ს მსუბუქი წონის ტიტულის პრეტენდენტის გამოსავლენი შესარჩევი შეხვედრა, ასევე ვაკანტური --ს მსუბუქი წონის ტიტულისთვის.

პირველ და მეორე რაუნდებში ნელი სტარტის შემდეგ, მომდევნო სამ რაუნდში კროუფორდმა სანაბრიაზე ორჯერ მეტი ძლიერი დარტყმა განახორციელა. ბრძოლა დასრულდა მეექვსე რაუნდის დაწყებისთანავე. კროუფორდი წინ წაიწია და სანაბრიას ყბაში ზუსტი მარცხენა ჰუკი უთავაზა, რამაც იგი რინგზე თავით წინ დაანარცხა. მიუხედავად იმისა, რომ სანაბრიამ შვიდამდე დათვლაზე ფეხზე წამოდგომა შეძლო, იგი ბარბაცებდა, რის გამოც რეფერი ლორენს კოულმა ბრძოლა შეაჩერა და კროუფორდს ტექნიკური ნოკაუტით გამარჯვება მიანიჭა.

კროუფორდი კლიმოვის წინააღმდეგ
2013 წლის 21 აგვისტოს გამოცხადდა, რომ კროუფორდი კიდევ ერთ შესარჩევ ბრძოლაში დაუპირისპირდებოდა დაუმარცხებელ რუს მოკრივეს და -ს რეიტინგში მე-12 ნომერ ანდრეი კლიმოვს; ამ შეხვედრაში გამარჯვებულს -ს ჩემპიონ რიკი ბერნსთან ბრძოლის უფლება უნდა მოეპოვებინა. ათრაუნდიანი ბრძოლა ჩატარდა 5 ოქტომბერს, ორლანდოში, ფლორიდაში, -ში, მიგელ კოტოსა და დელვინ როდრიგესის დაპირისპირების ანდერქარდზე და ტრანსლირებული იყო -ს მიერ. კლიმოვი ამ შეხვედრას 2013 წლის ივნისში ჯონ მოლინა უმცროსთან უმრავლესობის გადაწყვეტილებით მოპოვებული გამარჯვებით ხვდებოდა.

ათი რაუნდის შემდეგ, სამივე მსაჯმა ბრძოლა კროუფორდის სასარგებლოდ შეაფასა (100–90), რაც კლიმოვისთვის პირველი პროფესიონალური მარცხი იყო. -ის სტატისტიკის მიხედვით, კროუფორდმა 604 დარტყმიდან 192 მიაყენა მეტოქეს (32%), ხოლო კლიმოვმა — 290-დან მხოლოდ 57 (20%). ბრძოლის შემდგომ ინტერვიუში კროუფორდმა აღნიშნა: „ტაქტიკურად ვაჯობე. მთელი ბრძოლა მარტივად წარიმართა. ვგრძნობდი, რომ ყოველი დარტყმით ვთრგუნავდი. საფრთხე არცერთ მომენტში არ დამმუქრებია, ის კი ნამდვილად მძიმე მდგომარეობაში იყო“. კლიმოვის პასიურობის გამო, მერვე რაუნდის შემდეგ, კუთხეში ყოფნისას, მისივე გუნდის ერთ-ერთმა წევრმა მას „ლაჩარიც“ კი უწოდა.

კროუფორდი ბერნსის წინააღმდეგ
ხუთი თვის შემდეგ, 2014 წლის 1 მარტს, კროუფორდი შოტლანდიაში გაემგზავრა 30 წლის რიკი ბერნსთან -ს მსუბუქი წონის ტიტულისთვის დასაპირისპირებლად. ბერნსის პრომოუტერმა, ედი ჰირნმა, აღნიშნა, რომ მოხარული იყო ბრძოლის შოტლანდიაში გამართვით და აღიარა, რომ ეს ბერნსისთვის კარიერაში ყველაზე რთული გამოცდა იქნებოდა.

საწყის რაუნდში ორივე მებრძოლი ფრთხილობდა, ბერნსის ჯაბმა ადრეული უპირატესობა მოიპოვა. მეორე რაუნდში კროუფორდი გადაეწყო და მეტოქის ჯაბი გაანეიტრალა, მესამე რაუნდი კი თითქმის თანაბარი გამოდგა. ორთაბრძოლა მეხუთე რაუნდიდან გამწვავდა, როდესაც კროუფორდმა თავისი შემტევი უნარების დემონსტრირება დაიწყო. მიუხედავად ბრძოლის ტაქტიკური ხასიათისა — სადაც ორივე მოკრივე ცრუ მოძრაობებს, ჯაბებსა და გვერდით გადაადგილებებს ერთმანეთის დასაბნევად იყენებდა — კროუფორდმა კონტროლი მოიპოვა და ტემპი თავად დააწესა. იმ მომენტიდან შედეგი გარდაუვალი ჩანდა. მეშვიდე რაუნდში ბერნსი შეეცადა პოზიციების შენარჩუნებას და კროუფორდთან ღია გაცვლაში შესვლას, თუმცა კროუფორდის მძლავრმა ჯაბმა და აგრესიულმა მიდგომამ მალევე თავისი გაიტანა. მერვე რაუნდში კროუფორდი ბერნსს მძიმე დარტყმებით სჯიდა. ის აგრძელებდა მეტოქის დაჩაგვრას და საჩემპიონო რაუნდებშიც მეტ დარტყმას აზუსტებდა. მეთორმეტე რაუნდში კროუფორდი უკვე სრულ ზეწოლას ახორციელებდა და ბრძოლის ნაადრევად დასრულებას ცდილობდა, თუმცა ბერნსმა გაძლო და ფინალურ ზარს ფეხზე მდგომი შეხვდა.

კროუფორდმა ბრძოლა მოიგო — მან ბრწყინვალედ იბოქსავა დისტანციაზე, ზუსტად არჩევდა მომენტებს დარტყმებისთვის და გახდა პირველი ნებრასკელი ბოლო 100 წლის განმავლობაში, რომელმაც მსოფლიო ჩემპიონის ტიტული მოიპოვა.

კროუფორდი გამბოას წინააღმდეგ
თავის მშობლიურ ქალაქ ომაჰაში (ნებრასკა) პირველ პროფესიონალურ ბრძოლაში, კროუფორდმა ტიტულის პირველი დაცვა გამართა 2004 წლის ოლიმპიური თამაშების კუბელ ოქროს მედლის მფლობელსა და -ის ქვემსუბუქი წონის ყოფილ ჩემპიონ იურიორკის გამბოას წინააღმდეგ. ეს იყო მხოლოდ მეორე საჩემპიონო ბრძოლა ომაჰას ისტორიაში მას შემდეგ, რაც 1972 წელს მძიმე წონის ჩემპიონმა ჯო ფრეიზერმა მეოთხე რაუნდში ტექნიკური ნოკაუტით დაამარცხა ადგილობრივი მოკრივე რონ სტენდერი. გამბოა ამ შეხვედრას ერთწლიანი პაუზის შემდეგ დაუბრუნდა. ბრძოლა 6 მაისს გამოცხადდა და 2014 წლის 28 ივნისს -ში გაიმართა. კროუფორდმა აწონვაზე 134.8 ფუნტი დააფიქსირა, რაც ოდნავ აღემატებოდა გამბოას წონას (134.4 ფუნტი).

გამბოამ საწყისი რაუნდები სისწრაფის ხარჯზე მოიგო, თუმცა კროუფორდმა საბოლოოდ შეძლო ადაპტაცია: მან გამბოა ნოკდაუნში გაგზავნა მეხუთე და მერვე რაუნდებში, ხოლო მეცხრე რაუნდში — ორჯერ, რითაც 10,943 გულშემატკივრის წინაშე ტექნიკური ნოკაუტით გამარჯვება გაინაღდა. ბრძოლის შემდეგ კროუფორდმა განაცხადა: „პირველ რაუნდებში ვხურდებოდი და მის სტილს ვეჩვეოდი. უბრალოდ მისი გამოცდა მინდოდა; ვგრძნობდი, რომ ჯაბის მეშვეობით შემეძლო ტაქტიკის შეცვლა, რადგან ის მუდმივად დაბლა სწევდა მარცხენა ხელს. ვფიქრობდი, რომ ცაციას დგომში ჩემი ჯაბით მას პრობლემებს შევუქმნიდი“. ბრძოლის შეწყვეტის მომენტისთვის კროუფორდი მსაჯების ქულებით წინ იყო: 78–72, 78–72 და 77–73. მან 348 დარტყმიდან 146 მიაყენა მეტოქეს (42%), ხოლო გამბოამ 345-დან მხოლოდ 82 (24%). ტრანსლაციას მაქსიმუმ 1.286 მილიონმა მაყურებელმა უყურა. როგორც პიკური, ისე საშუალო მაყურებლის მაჩვენებლები იმ დროისთვის 2014 წლის -ის საუკეთესო რეიტინგი იყო. 2016 წლის ივლისის ინტერვიუში კროუფორდმა აღნიშნა, რომ გამბოა კვლავ რჩებოდა მის ყველაზე რთულ მეტოქედ.

კროუფორდი ბელტრანის წინააღმდეგ
კროუფორდმა -ს ტიტულის მეორე დაცვა ჟურნალ -ის რეიტინგის პირველ ნომერთან, რეი ბელტრანთან გამართა. ამ ორთაბრძოლაში გამარჯვებული -ის ვერსიით მსუბუქი წონის ჩემპიონი გახდებოდა. ბრძოლა 2014 წლის 29 ნოემბერს, ომაჰაში (ნებრასკა), -ში, 11,127 მაყურებლის წინაშე ჩატარდა.

ბრძოლის დასაწყისში კროუფორდსაც და ბელტრანსაც ჰქონდათ თავისი მომენტები: კროუფორდი პროცესებს დგომის ცვლილებითა და სტაბილური ჯაბით აკონტროლებდა, ბელტრანი კი პერიოდულად ახერხებდა თავისი ძლიერი მარჯვენა დარტყმის გამოყენებას. მეოთხე რაუნდში ბელტრანმა მძიმე დარტყმით კროუფორდს უკან დაახევინა, თუმცა ამ უკანასკნელმა კონტროლი სწრაფადვე დაიბრუნა. ეს სურათი რამდენიმე რაუნდის განმავლობაში მეორდებოდა, სადაც კროუფორდი ყოველჯერზე ამტკიცებდა თავის უპირატესობას. ბოლო რაუნდებში კროუფორდი ბრძოლის ნაადრევად დასრულებას ცდილობდა, მაგრამ ბელტრანმა პოზიციები შეინარჩუნა. საბოლოოდ, ეჭვი არავის ეპარებოდა იმაში, თუ ვინ იყო საუკეთესო მსუბუქწონოსანი. კროუფორდმა მსოფლიო ჩემპიონის ტიტული შეინარჩუნა და თორმეტ რაუნდში ერთხმად მიღებული გადაწყვეტილებით გაიმარჯვა. მსაჯების საბოლოო ქულები იყო 120–108 და ორჯერ 119–109 კროუფორდის სასარგებლოდ. ბრძოლის შემდეგ კროუფორდმა განაცხადა, რომ აპირებდა მსუბუქი წონის დატოვებას და პირველ საშუალო წონაში გადასვლას. -ზე ბრძოლას საშუალოდ 836,000 მაყურებელი ჰყავდა, პიკის დროს კი — 936,000. ეს მაჩვენებელი იმედგაცრუებად მიიჩნიეს, რადგან იმავე საღამოს მეორე მთავარ ბრძოლას ევგენი გრადოვიჩსა და ჯეისონ ველესს შორის (რომელიც ფრედ დასრულდა), საშუალოდ 865,000 მაყურებელი ჰყავდა, პიკში კი მილიონს გადააჭარბა.

ბერნსის ტახტიდან ჩამოგდების შემდეგ, -მა და ამერიკის კრივის მწერალთა ასოციაციამ კროუფორდი 2014 წლის „წლის მებრძოლად“ დაასახელეს.

პირველი საშუალო წონა
კროუფორდი დულორმეს წინააღმდეგ
2015 წლის 6 მარტს -მა გაავრცელა ინფორმაცია, რომ კროუფორდის დებიუტი პირველ საშუალო წონაში 18 აპრილს შედგებოდა. ის ვაკანტური -ს ტიტულისთვის 25 წლის თომას დულორმეს არლინგტონში (ტეხასი), -ში უნდა დაპირისპირებოდა. პრესკონფერენციაზე კროუფორდმა დულორმეს მიმართა: „მომზადებული მოდი, რადგან მე მზად ვიქნები. [გულშემატკივრები] შთამბეჭდავ გამარჯვებას უნდა ელოდონ. ეს ჩემი მეორე მსოფლიო ტიტულია სხვადასხვა წონაში და ამისთვის მართლა მთელი მონდომებით ვემზადები. ყოველთვის მზად ვარ ნებისმიერი ბრძოლისთვის“.

ორთაბრძოლის დასაწყისში დულორმე უფრო აქტიური იყო და კროუფორდს ჯობნიდა. თუმცა, ეს კროუფორდის სტრატეგიის ნაწილი იყო; ის ელოდა, როდის დაიღლებოდა დულორმე, რაც საბოლოოდ მოხდა კიდეც. მეოთხე რაუნდიდან კროუფორდმა უფრო ხშირად დაიწყო ჯაბის გამოყენება, რამაც ბრძოლის ტემპი შეცვალა. კროუფორდის ჯაბმა საფუძველი მოუმზადა უფრო ძლიერ დარტყმებს ბრძოლის მომდევნო ეტაპზე. მეექვსე რაუნდში კროუფორდმა ჯაბით ცრუ მოძრაობა გააკეთა და შემდეგ მარცხენა-მარჯვენა კომბინაცია განახორციელა, რამაც დულორმე დააზიანა — იგი წაბორძიკდა და მუხლზე დაეცა. ის წამოდგა, მაგრამ იმავე რაუნდში კიდევ ორჯერ აღმოჩნდა ნოკდაუნში. მეორე ნოკდაუნმა ბრძოლა დაასრულა, რადგან დულორმემ გაგრძელება ვეღარ შეძლო და კროუფორდმა პირველი მსოფლიო ტიტული მოიპოვა 140 ფუნტ წონით კატეგორიაში. რეფერი რაფაელ რამოსმა ბრძოლა რაუნდის პირველ წუთსა და 51-ე წამზე შეაჩერა. -ზე ბრძოლას საშუალოდ 1.004 მილიონმა მაყურებელმა უყურა.

კროუფორდი ჟანის წინააღმდეგ
20 აგვისტოს -მა გამოაცხადა, რომ კროუფორდი ტიტულის პირველ დაცვას 24 ოქტომბერს, ომაჰაში (ნებრასკა), -ში გამართავდა მონრეალში მოღვაწე 33 წლის პრეტენდენტის, დიერი ჟანის წინააღმდეგ. ჟანის ერთადერთი პროფესიონალური მარცხი 2014 წელს, პირველი საშუალო წონის ჩემპიონ ლამონტ პიტერსონთან დაფიქსირდა, რის შემდეგაც ჟანმა მსუბუქ წონაში გადაინაცვლა და ზედიზედ ოთხი ბრძოლა მოიგო.

პირველი რაუნდი კროუფორდისთვის ჩვეული ფრთხილი და გაზომილი სტარტით დაიწყო, თუმცა ბოლო წამებში მან ცაციას დგომში გადაინაცვლა და ჟანს ძლიერი მარცხენა და მარჯვენა ჰუკი მიაყენა, რამაც ეს უკანასკნელი რინგზე დააგდო. შუა რაუნდებში კროუფორდი სრულად დომინირებდა და ჟანს მაშინვე უტევდა, როგორც კი მისი დაცვის მცირედით მოდუნებას შეამჩნევდა. მეცხრე რაუნდის ბოლოს მან ჟანს რამდენიმე მძლავრი ჰუკი მოახვედრა და მეორედ გააგზავნა ნოკდაუნში. მეათე რაუნდში ფეხზე ძლივს მდგომი ჟანი აშკარად ვეღარაფერს აკეთებდა, რის გამოც რეფერი ტონი უიქსი იძულებული გახდა ჩარეულიყო და ბრძოლა 11,020 მაყურებლის წინაშე შეეჩერებინა. კროუფორდმა 533-დან 169 დარტყმა გამოიყენა, ხოლო მისი ძლიერი დარტყმების 40% მიზანში მოხვდა. ბოლო სამი რაუნდის განმავლობაში კროუფორდმა დარტყმების რაოდენობით აშკარად აჯობა ჟანს — 59:9-ზე.

ბრძოლის შემდეგ კროუფორდმა განაცხადა, რომ მზად იყო რვა დივიზიონის ყოფილ მსოფლიო ჩემპიონთან, მენი პაკიაოსთან დასაპირისპირებლად: „მე მზად ვარ. ბობ, ეს ბრძოლა მოაწყვე. ჩემი მენეჯერები, კამერონ დანკინი და ბრაიან მაკინტაირი, დაელაპარაკებიან ბობ არუმს და პაკიაოს გუნდს, ვნახოთ, შევძლებთ თუ არა ამის განხორციელებას“. ბრძოლის შეწყვეტის მომენტისთვის კროუფორდი სამივე მსაჯის ბარათზე ლიდერობდა (89–80 და ორჯერ 90–79). ბრძოლა -მ გადასცა, რამაც საშუალოდ 1.071 მილიონი მაყურებელი მიიზიდა, პიკის დროს კი მათმა რაოდენობამ 1.2 მილიონს მიაღწია.

კროუფორდმა ბრძოლის პირველივე ოთხ რაუნდზე სწრაფად მოიპოვა კონტროლი. მეხუთე რაუნდში მან განახორციელა კომბინაცია „ერთი-ორი“, რომელიც დააგვირგვინა მძლავრი მარცხენა დარტყმით, რამაც ლანდი დააზიანა. ბარბაცა მებრძოლს კროუფორდმა მაშინვე შეუტია; კიდევ ერთმა მძიმე მარცხენამ ის ჯერ ბაგეებისკენ, შემდეგ კი რინგზე გააგზავნა. სანამ ლანდი წამოდგომას ცდილობდა, კროუფორდი მას დასცინოდა და ზეწოლას არ წყვეტდა. ლანდი შეეცადა საპასუხო დარტყმების მიყენებას, მაგრამ კროუფორდის იერიში დაუნდობელი აღმოჩნდა. რეფერი სტივ უილისი ჩაერია და ბრძოლა შეაჩერა, რითაც კროუფორდმა ზედიზედ მეორედ დაიცვა ტიტული. კროუფორდმა 247 დარტყმიდან 89 მოათავსა მიზანში (36%), მაშინ როცა ლანდის მაჩვენებელი 411-დან მხოლოდ 47 იყო (22%).

კროუფორდმა სოციალურ ქსელში ლანდისთან დაპირისპირებაზე ისაუბრა: „მე და ის -ზე დაახლოებით ერთი წელი ვკამათობდით. უბრალოდ მინდოდა მისი ხმა სამუდამოდ ჩამეკმინდა“. კროუფორდმა ჰონორარის სახით 1.21 მილიონი დოლარი მიიღო, ლანდიმ კი — 150,000 დოლარი. მიუხედავად ბრძოლისწინა დიდი დაძაბულობისა, ბრძოლის შემდეგ ლანდი კროუფორდთან მივიდა და პატივისცემა დააფიქსირა. -ზე ბრძოლას საშუალოდ 982,000 მაყურებელი ჰყავდა, პიკის დროს კი მათმა რაოდენობამ მილიონს ოდნავ გადააჭარბა.

კროუფორდი პოსტოლის წინააღმდეგ
2016 წლის 3 მაისს საბოლოოდ დადასტურდა, რომ კროუფორდმა და -ის ჩემპიონმა ვიქტორ პოსტოლმა ოფიციალურად მოაწერეს ხელი კონტრაქტს დიდი მოლოდინის მქონე პირველი საშუალო წონის გაერთიანებულ ბრძოლაზე, რომელიც 23 ივლისს ლას-ვეგასში, -ში გაიმართა. ორივე მებრძოლი რინგზე იდენტური რეკორდით — 28 მოგება და 0 მარცხი — გავიდა. ასევე, ორივე მათგანისთვის ეს იყო პირველი გამოსვლა -ზე. კროუფორდმა 7,027 მაყურებლის წინაშე ერთხმად მიღებული გადაწყვეტილებით გაიმარჯვა და პირველი საშუალო წონის ორი მსოფლიო ტიტული გააერთიანა. მან ასევე მოიპოვა ჟურნალ -ის ვაკანტური ტიტული.

კროუფორდმა მეხუთე რაუნდში მეტოქე ორჯერ გააგზავნა სწრაფ ნოკდაუნში . სამივე მსაჯის ბარათზე მან დამაჯერებლად გაიმარჯვა: ორჯერ 118–107 და 117–108. მეთერთმეტე რაუნდში პოსტოლს ქულა დააკლდა კეფაში დარტყმისთვის , რამაც კროუფორდის უპირატესობა კიდევ უფრო გაზარდა. ამ გამარჯვებით კროუფორდმა დაამტკიცა თავისი უდავო დომინაცია დივიზიონში და გზა გაეხსნა უფრო მასშტაბური ბრძოლებისკენ, შესაძლოა, რინგზე დაბრუნებულ მენი პაკიაოსთან. თორმეტი რაუნდის განმავლობაში კროუფორდმა 388 დარტყმიდან 141 (36%) მოათავსა მიზანში, ხოლო პოსტოლმა 244-დან — 83 (34%).

ბრძოლის შემდგომ ინტერვიუში პოსტოლმა შეაქო კროუფორდი: „ვფიქრობ, ეს იყო კარგი ბრძოლა ორ ტექნიკოსს შორის, მაგრამ ის ჩემზე სწრაფი აღმოჩნდა. ის მსოფლიოს ერთ-ერთი საუკეთესო მებრძოლია. მე უბრალოდ არ მქონდა პასუხები მის ქმედებებზე“. კროუფორდმა კი თავის მწვრთნელს, ბრაიან მაკინტაირს გადაუხადა მადლობა: „ფრედი როუჩი და პოსტოლი ამბობდნენ, რომ ფრედი ჩემს მწვრთნელს ტაქტიკურად აჯობებდა, მაგრამ ახლა უთხარით მათ, ვინ ვის აჯობა დღეს“. მაკინტაირმა გაამჟღავნა, რომ გეგმა პოსტოლის მუდმივ მოძრაობაში ყოლა იყო, რაც მის ჯაბს და მარჯვენა ხელს გაანეიტრალებდა. კროუფორდის ჰონორარმა ამ ბრძოლაში 1.3 მილიონი დოლარი შეადგინა, პოსტოლმა კი 675,000 დოლარი გამოიმუშავა. ზოგიერთი წყაროს თანახმად, ბრძოლამ -ზე 60,000 (ფასიანი ტრანსლაცია) გაყიდვა დააფიქსირა. კვირის ბოლოს ჩვენებულმა განმეორებითმა ტრანსლაციამ 378,000 მაყურებელი მიიზიდა, რაც დაბალ მაჩვენებლად ჩაითვალა.

კროუფორდი მოლინას წინააღმდეგ
კროუფორდის მომდევნო ბრძოლა 2017 წლამდე არ იგეგმებოდა, თუმცა გოლოვკინი-ჯეიკობსის დაპირისპირების 2017 წლის დასაწყისისთვის გადადების გამო, -ს ეთერში 10 დეკემბრის თარიღი გამოთავისუფლდა. არუმმა დაადასტურა, რომ კროუფორდი ამ თარიღს გამოიყენებდა და პოტენციურ მეტოქეებს, მათ შორის მაშინდელ -ის ჩემპიონ ედუარდ ტროიანოვსკის და ანტონიო ოროზკოს განიხილავდა. მოგვიანებით არუმმა გამოაცხადა, რომ შეთანხმება შედგა კროუფორდსა და 33 წლის პრეტენდენტ ჯონ მოლინა უმცროსს შორის. ბრძოლა 2016 წლის 10 დეკემბერს კროუფორდის მშობლიურ ქალაქ ომაჰაში, -ში დაიგეგმა. მოლინას მანამდე, 2016 წლის ივნისში, თორმეტ რაუნდში ერთხმად მიღებული გადაწყვეტილებით დამარცხებული ჰყავდა რუსი პრეტენდენტი რუსლან პროვოდნიკოვი, რითაც -ის ვაკანტური ტიტული მოიპოვა. ოფიციალურ აწონვაზე მოლინამ 144 ფუნტი დააფიქსირა, რის გამოც მან კროუფორდის მსოფლიო ტიტულებისთვის ბრძოლის უფლება დაკარგა. კროუფორდს ბრძოლა რომც წაეგო, ქამრები მაინც მას დარჩებოდა. იმისთვის, რომ ბრძოლა შემდგარიყო, მოლინამ საკუთარი ჰონორარიდან კროუფორდს 400,000 დოლარი გადაუხადა, რაც დაემატა კროუფორდის უკვე შეთანხმებულ 1.5 მილიონს.

კროუფორდმა ტიტულები შეინარჩუნა და მოლინა მერვე რაუნდში ომაჰას მრავალრიცხოვანი გულშემატკივრის წინაშე გააჩერა. ბრძოლის უდიდესი ნაწილი კროუფორდი რინგზე გადაადგილდებოდა, ჯაბებს იყენებდა და შორიდან ზუსტ დარტყმებს აყენებდა. რეფერი მარკ ნელსონმა ბრძოლა მერვე რაუნდში შეწყვიტა მას შემდეგ, რაც მოლინამ ზედიზედ სამი დარტყმა მიიღო თავში. ბრძოლის შემდგომ ინტერვიუში კროუფორდმა აღნიშნა, რომ მოლინაზე, ლანდისა და პოსტოლზე გამარჯვებების გამო, ის 2016 წლის „წლის მებრძოლის“ წოდებას იმსახურებდა: „ვგრძნობ, რომ ეს ჯილდო მე მეკუთვნის. უბრალოდ შედეგებს უნდა დაველოდო“. მან ასევე კიდევ ერთხელ გამოთქვა სურვილი, ქვესაშუალო წონაში გადასვლამდე დივიზიონის სრული გაერთიანება მოეხდინა. კროუფორდმა 419-დან 184 დარტყმა მოათავსა მიზანში, მოლინამ კი 287-დან მხოლოდ 41, რაც 14%-იან მაჩვენებელს უდრის. -ზე ბრძოლას საშუალოდ 806,000 მაყურებელი ჰყავდა, პიკის დროს კი — 871,000.

კროუფორდი დიასის წინააღმდეგ
2017 წლის თებერვლის დასაწყისში ბობ არუმმა -თან კროუფორდის მომდევნო ბრძოლასა და პოტენციურ მეტოქეებზე ისაუბრა. მან აღნიშნა, რომ -მ ბრძოლის თარიღად 20 მაისი დააწესა, ჩატარების ადგილად კი კროუფორდის მშობლიური ქალაქი ომაჰა განიხილებოდა. დასახელებულ კანდიდატებს შორის იყვნენ მექსიკელი მოკრივე ანტონიო ოროზკო (-ს სავალდებულო პრეტენდენტი) და ოლიმპიური ოქროს მედლის მფლობელი ფელიქს დიასი, რომელიც აქტიურად ითხოვდა კროუფორდთან შეხვედრას. არუმმა განმარტა, რომ ოროზკოს პრომოუტერებს ბრძოლისადმი ინტერესი არ გამოუჩენიათ, მაშინ როცა ლუ დიბელა (დიასის პრომოუტერი) მოლაპარაკებებისთვის მზად იყო. 1 მარტს არუმმა -ს განუცხადა, რომ კანდიდატები დიასამდე ან ადრიან გრანადოსამდე შემცირდა. სიაში ასევე ფიგურირებდა ამირ იმამი (-ის რეიტინგის პირველი ნომერი), თუმცა მის პრომოუტერ დონ კინგთან შეთანხმება ვერ მოხერხდა. საბოლოოდ, 22 მარტს მხარეები კროუფორდისა და დიასის ბრძოლაზე შეთანხმდნენ. ოფიციალური გამოცხადებიდან ერთ კვირაში ლოკაცია შეიცვალა და ბრძოლა ნიუ-იორკში, -ში დაიგეგმა.

8,026 მაყურებლის წინაშე კროუფორდმა მსოფლიო ტიტულები შეინარჩუნა მას შემდეგ, რაც მეათე რაუნდის დასრულებისას დიასის მწვრთნელმა, ჯოელ დიასმა, ბრძოლა შეაჩერა. ბოლო რაუნდებში დიასი თითქმის ვეღარაფერს აკეთებდა და ბაგეებს ეყრდნობოდა. ეს მეტწილად მხედველობის პრობლემით იყო გამოწვეული — მისი მარჯვენა თვალი თითქმის დახუჭული ჰქონდა, მარცხენა კი — ძლიერ შეშუპებული. კროუფორდი ბრძოლის უმეტეს ნაწილში ჯაბს იყენებდა, აკონტროლებდა ტემპს და ცაციას დგომში რინგზე თავისუფლად გადაადგილდებოდა. ჯოელ დიასმა განაცხადა, რომ შეგირდი ზედმეტი დაზიანებებისგან დასაცავად გამოიყვანა. ბრძოლის შემდეგ კროუფორდმა აღნიშნა: „ეს ჩემზე არაა დამოკიდებული, მაგრამ ყველას აინტერესებს, ვინ იქნება შემდეგი. მე ნებისმიერს ვეჩხუბები, მნიშვნელობა არ აქვს ვინ იქნება“. მოგვიანებით მან კით თურმანი გამოიწვია. პრომოუტერმა ბობ არუმმა მიანიშნა, რომ კროუფორდი ზაფხულში, სავარაუდოდ, იულიუს ინდონგოს შეხვდებოდა, სადაც გამარჯვებული პირველი საშუალო წონის აბსოლუტური ჩემპიონი გახდებოდა.

-ის სტატისტიკით, კროუფორდმა 520-დან 193 დარტყმა გამოიყენა (37.1%). აღსანიშნავია, რომ მისი ძლიერი დარტყმების 59.1% მიზანში მოხვდა (235-დან 139). დიასმა მხოლოდ 346-დან 69 დარტყმა დააფიქსირა (19.9%). ბრძოლის შეწყვეტის მომენტისთვის სამივე მსაჯი კროუფორდს ანიჭებდა უპირატესობას (100–90, 100–90 და 99–91). -ის მონაცემებით, -ზე ბრძოლას საშუალოდ 961,000 მაყურებელი ჰყავდა (პიკი — 1.036 მლნ), რაც იმ დროისთვის წლის ყველაზე რეიტინგული ტრანსლაცია იყო -ზე.

პირველი საშუალო წონის აბსოლუტური ჩემპიონი
კროუფორდი ინდონგოს წინააღმდეგ
2017 წლის 1 ივლისს -მა გამოაცხადა, რომ მიღწეული იყო შეთანხმება პირველი საშუალო წონის გამაერთიანებელ ბრძოლაზე კროუფორდსა და -ს და -ის ჩემპიონ იულიუს ინდონგოს შორის. ბრძოლა 19 აგვისტოს ლინკოლნში (ნებრასკა), -ზე დაიგეგმა,ტრანსლაცია პირდაპირ ეთერში გადაიცემოდა აშშ-ში -ზე, ხოლო გაერთიანებულ სამეფოში — -ზე. -მ ამ ორთაბრძოლას ტიტულისთვის სანქცირება გაუკეთა. ყველა ძირითადი მსოფლიო ტიტულის (, , , ) გაერთიანებით უნდა გამოვლენილიყო პირველი საშუალო წონის პირველი აბსოლუტური ჩემპიონი 2004 წლის კოსტია ძიუს შემდეგ. ეს იყო პირველი შემთხვევა 2005 წლის ბერნარდ ჰოპკინსისა და ჯერმეინ ტეილორის ბრძოლის შემდეგ, როდესაც ყველა ხსენებული ქამარი ერთდროულად იდო სასწორზე. ორივე მებრძოლმა სანქცირების გადასახადის სახით 100,000 აშშ დოლარზე მეტი გადაიხადა. კროუფორდი ბრძოლას აშკარა ფავორიტის სტატუსით შეხვდა.

12,121 გულშემატკივრის წინაშე კროუფორდი პირველი საშუალო წონის აბსოლუტური ჩემპიონი გახდა, მას შემდეგ რაც მესამე რაუნდში ინდონგო ნოკაუტში გაგზავნა. გადამწყვეტი დარტყმა იყო მარცხენა ჰუკი სხეულში (ღვიძლში), რამაც ინდონგო მაშინვე დააგდო. რეფერი ჯეკ რეისმა 10-მდე დათვალა და ბრძოლა პირველ წუთსა და 38-ე წამზე დაასრულა. ინდონგო პირველ რაუნდშიც დაეცა, თუმცა რეფერიმ ეს ფეხის დაცურებად მიიჩნია. მეორე რაუნდში კი ინდონგო კროუფორდის მარცხენას შემდეგ ნოკდაუნში აღმოჩნდა და ანგარიშიც გაიხსნა.

-ის სტატისტიკით, კროუფორდმა 75-დან 26 დარტყმა (35%) გამოიყენა, ხოლო ინდონგომ — 74-დან 13 (18%). ორივე ბოქსიორმა 7-ნიშნა ჰონორარი მიიღო. ბრძოლის შემდეგ ინდონგომ კროუფორდის მიერ სხეულში მიყენებულ დარტყმაზე თქვა: „როცა ასე დამარტყა, გონება გამეთიშა“. კროუფორდმა განაცხადა, რომ ჯერ არ ჰქონდა გადაწყვეტილი კარიერის შემდეგი ნაბიჯი, თუმცა გავრცელდა ვარაუდები მისი ქვესაშუალო წონაში გადასვლის ან მაიკი გარსიასთან ტიტულების დაცვის შესახებ. -ზე საღამოს მაყურებელთა საშუალო რაოდენობამ 965,000 შეადგინა.

ბრძოლიდან რამდენიმე დღეში -მა კროუფორდს სავალდებულო პრეტენდენტთან, სერგეი ლიპინეცთან შეხვედრა დაავალა.ლიპინეცი ინდონგოს სავალდებულო პრეტენდენტად 2016 წლის დეკემბერში დასახელდა, თუმცა ინდონგომ გამონაკლისის უფლება მიიღო, რათა კროუფორდთან გამაერთიანებელი ბრძოლა შემდგარიყო. ლიპინეცმა განაცხადა, რომ -ის ტიტული მას „მოპარეს“. ვინაიდან კროუფორდი -ის მიერ დაწესებულ ვადამდე რინგზე დაბრუნებას არ აპირებდა, მან ინდონგოს დამარცხებიდან სულ რაღაც 11 დღეში -ის ტიტული ვაკანტურად გამოაცხადა. -მა ლიპინეცს დაავალა, ვაკანტური ტიტულისთვის აკიჰირო კონდოს დაპირისპირებოდა.

31 აგვისტოს -მ კროუფორდს „“ ჩემპიონის სტატუსი მიანიჭა. ვინაიდან კროუფორდი პირველ საშუალო წონაში ყველა ძირითად ტიტულს ფლობდა, წესების თანახმად, მას ეს სტატუსი ეკუთვნოდა. -მ ასევე ხაზგასმით აღნიშნა, რომ რჩება „ერთი წონა — ერთი ჩემპიონი“ პოლიტიკის ერთგული და „“ ან დროებითი ტიტულის შექმნას არ აპირებდა.

ქვესაშუალო წონა 
2017 წლის 26 ოქტომბერს კროუფორდმა ოფიციალურად დატოვა -ს ტიტული პირველ საშუალო წონაში, რათა ქვესაშუალო წონით კატეგორიაში გადასულიყო. -მ კროუფორდი ამავე წონაში თავისი ჩემპიონის, ჯეფ ჰორნის სავალდებულო პრეტენდენტად დაასახელა. ვინაიდან ჰორნს 2017 წლის დეკემბერში ბრიტანელ გარი კორკორანთან ტიტულის ნებაყოფლობითი დაცვა ჰქონდა დაგეგმილი, კროუფორდს 2017 წელს აღარ უჩხუბია. ჰორნსა და კორკორანს შორის გამარჯვებულს დაევალა, 90 დღის ვადაში კროუფორდთან ბრძოლა ჩაენიშნა. ბობ არუმმა აღნიშნა, რომ 2018 წლის მარტსა და აპრილში ბრძოლის ჩასატარებლად თარიღები უკვე დაჯავშნილი ჰქონდა.

კროუფორდი ჰორნის წინააღმდეგ
ჰორნმა -ს ქვესაშუალო წონის ტიტული მენი პაკიაოს წინააღმდეგ მეტად საკამათო გადაწყვეტილებით მოიპოვა, რის შემდეგაც მან ქამარი წარმატებით დაიცვა გარი კორკორანთან; სწორედ ამან მოუმზადა საფუძველი კროუფორდისა და ჰორნის დაპირისპირებას. გამარჯვების შემდეგ, ჰორნმა 42 წლის ენტონი მუნდინისგან მიიღო გამოწვევა პირველ საშუალო წონაში სარფიან ბრძოლაზე, თუმცა საბოლოოდ გადაწყდა, რომ მას -ს ტიტული კროუფორდის წინააღმდეგ უნდა დაეცვა. ჰორნმა გამოხატა ინტერესი მუნდინთან ბრძოლის მიმართ, სადაც მისი ჰონორარი დაახლოებით 2 მილიონი დოლარი იქნებოდა; ამ ბრძოლით მისი მწვრთნელი გლენ რაშტონიც ძალზედ იყო დაინტერესებული. 2018 წლის 10 იანვარს, ჰონორარების ხელახალი განხილვის შემდეგ, დადასტურდა, რომ ყველა პირობა შეთანხმებული იყო ჰორნის მიერ ტიტულის სავალდებულო დაცვაზე კროუფორდთან. ბრძოლა 2018 წლის 21 აპრილს, ნევადაში, -ის - -ზე დაიგეგმა. 17 იანვარს არუმმა განაცხადა, რომ ბრძოლა, სავარაუდოდ, -ში გადაინაცვლებდა, რადგან ლას-ვეგასში საჭირო თარიღებისთვის თავისუფალი ადგილი არ იყო. თებერვალში არუმმა განმარტა, რომ აპრილში ნიუ-იორკის გარშემო დაგეგმილი სხვა საკრივე ღონისძიებების გამო, კროუფორდისა და ჰორნის ორთაბრძოლა მაინც ლას-ვეგასში გაიმართებოდა.

14 მარტს გავრცელდა ინფორმაცია, რომ ბრძოლა გადაიდო მას შემდეგ, რაც კროუფორდმა სპარინგის დროს ხელის ტრავმა მიიღო. ბრძოლის ახალ თარიღად 9 ივნისი განისაზღვრა, ხოლო ადგილად — ნევადაში. 24 მაისს გავრცელდა ცნობა, რომ ჰორნი ბრისბენში ავტოსაგზაო შემთხვევით მონაწილე გახდა, რომელშიც სამი ავტომობილი ფიგურირებდა. თუმცა, თავად ჰორნმა დაადასტურა, რომ მას დაზიანებები არ მიუღია. ერთ-ერთ გაზეთთან საუბრისას მან განაცხადა: „სერიოზულად არავინ დაშავებულა, მაგრამ ამან მაინც დამზაფრა. საბედნიეროდ, მანქანაში მარტო ვიყავი, ჩემი ცოლი ჯო და პატარა იზაბელი კი სახლში იყვნენ. ეს შემთხვევა შოკი იყო, მაგრამ ვერაფერი შემიშლის ხელს ტერენს კროუფორდის დამარცხებაში. ძალიან კარგ ფორმაში ვარ და ვგრძნობ, რომ პიკს სწორედ ბრძოლის მომენტისთვის მივაღწევ“.

8,112 გულშემატკივრის წინაშე კროუფორდი სამი წონითი კატეგორიის მსოფლიო ჩემპიონი გახდა, მას შემდეგ რაც მეცხრე რაუნდში ჰორნი ტექნიკური ნოკაუტით გააჩერა. ბრძოლის შეწყვეტის მომენტისთვის, სამივე მსაჯის ბარათით, კროუფორდს ყველა წინა რაუნდი ჰქონდა მოგებული. ჰორნს დაცვა აკლდა, თუმცა წინსვლას და ხელსაყრელი მომენტის ძიებას მაინც განაგრძობდა. თავისი აგრესიული სტილით ჰორნმა პირველი ორი რაუნდი მეტ-ნაკლებად კონკურენტული გახადა, თუმცა კროუფორდმა ადაპტაცია მოახდინა, მთელი ბრძოლის განმავლობაში უფრო აქტიური იყო და ყველაზე შედეგიანი დარტყმებიც მიაყენა მეტოქეს.

მეცხრე რაუნდში ჰორნი პირველად დაეცა „ოვერჰენდ“ მარცხენას შემდეგ. მას შემდეგ, რაც ის ფეხზე წამოდგა, კროუფორდმა მძლავრი დარტყმების სერია განახორციელა, რამაც რეფერი რობერტ ბერდი აიძულა ბრძოლა შეეწყვიტა. ოფიციალური დროით ბრძოლა რაუნდის მე-2 წუთსა და 33-ე წამზე დასრულდა.

ბრძოლის შემდეგ კროუფორდმა ქვესაშუალო წონაში თავის დებიუტზე ისაუბრა: „როგორც ადრე გითხარით, მე ძლიერი ვარ. მასზე ბევრად ძლიერი აღმოვჩნდი. თქვენ სულ მის სიძლიერეზე მიმითითებდით, ამიტომ უნდა გამოვსულიყავი და მეჩვენებინა. უბრალოდ რინგზე უნდა გავსულიყავი და დამემტკიცებინა. დაინახეთ, რაც იქ გავაკეთე. ჩემი ძალა და ფიზიკური მონაცემები ამ წონაშიც გამომყვა. ახლა ქვესაშუალო წონის ყველა ჩემპიონი მინდა“. პრომოუტერმა ბობ არუმმა კროუფორდი დიდად შეაქო და შუგარ რეი ლეონარდს შეადარა.

-ის სტატისტიკით, კროუფორდმა 367 დარტყმიდან 155 მოათავსა მიზანში (42%), მათ შორის 47 ძლიერი დარტყმა ბოლო ორ რაუნდში. ჰორნმა კი 257-დან მხოლოდ 58-ჯერ შეძლო მიზნის მიღწევა (23%). კროუფორდმა კარიერაში ყველაზე მაღალი ჰონორარი — 3 მილიონი დოლარი მიიღო, ჰორნმა კი ასევე სარეკორდო 1.75 მილიონი დოლარი გამოიმუშავა.

კროუფორდი ბენავიდესის წინააღმდეგ
კროუფორდის მიერ -ს ტიტულის პირველი დაცვა 2018 წლის 13 ოქტომბერს დაიგეგმა. ადრეული ცნობების თანახმად, მისი სავარაუდო მეტოქე პირველი საშუალო წონის -ს ყოფილი დროებითი ჩემპიონი, ხოსე ბენავიდესი (27–0, 18 ნოკაუტი) უნდა ყოფილიყო. 6 სექტემბერს, მიუხედავად იმისა, რომ მოქმედ კონტრაქტს კიდევ ორი წელი აშორებდა დასრულებამდე, კროუფორდმა -თან ახალი მრავალწლიანი ხელშეკრულება გააფორმა.

კონტრაქტის გახანგრძლივებისას კროუფორდმა განაცხადა: „მე მსოფლიოში საუკეთესო მებრძოლი ვარ, ყოველგვარი ეჭვის გარეშე. ყველაზე დიდი ბრენდია სპორტში, კი — ყველაზე დიდი პრომოუტერული კომპანია კრივში. ეს გადაწყვეტილება ჩემთვის და ჩემი გუნდისთვის მარტივი მისაღები იყო. ყველა ის სუპერბრძოლა, რომლის ნახვაც მსოფლიოს სურს, აუცილებლად შედგება. როგორც ადრე ვთქვი, ქვესაშუალო წონის ყველა ჩემპიონი მინდა“. ამავდროულად, -მა ოფიციალურად გამოაცხადა, რომ ბენავიდესთან ბრძოლა ომაჰაში (ნებრასკა), -ში გაიმართებოდა.

13,323 მაყურებლის წინაშე — რაც იმ დროისთვის კროუფორდის კარიერაში ყველაზე მრავალრიცხოვანი აუდიტორია იყო — ტერენსმა ბოლო რაუნდში ძლიერად შეუტია და მეთორმეტე რაუნდში ნოკაუტით გაიმარჯვა. ბრძოლა რაუნდის მე-2 წუთსა და 42-ე წამზე შეწყდა. კროუფორდი იყენებდა დისტანციურ სტილს (--), აყენებდა დარტყმებს და სწრაფად გადიოდა უსაფრთხო მანძილზე, სანამ ბენავიდესი პასუხს გასცემდა. მეთორმეტე რაუნდის მიწურულს კროუფორდმა მარცხენა-მარჯვენა კომბინაციით, რომლის ბოლო აკორდიც მარჯვენა აპერკოტი იყო, დააგდო ბენავიდესი, რომელიც მთელი ბრძოლის განმავლობაში დაზიანებული მუხლით ჩხუბობდა. მას შემდეგ, რაც ბენავიდესი ფეხზე წამოდგა, კროუფორდმა დარტყმების სერია დააყარა, სანამ რეფერი სელესტინო რუისი არ ჩაერია. ბრძოლის ადრეულ ეტაპზე კროუფორდის მიერ თავში და სხეულში მიყენებულმა კომბინაციებმა ბენავიდესი აიძულა უკან დაეხია.

კროუფორდმა გამარჯვება სხეულში დარტყმებს მიაწერა: „ეს ყოველ ჯერზე ენერგიას გაცლის. სწორედ ამან შეანელა იგი. ამჩნევდით, რომ ყოველ დარტყმაზე თავს აქნევდა. ვიცოდი, რომ ეს გვიან რაუნდებში თავის შედეგს გამოიღებდა“. ბრძოლის შეწყვეტის მომენტში კროუფორდი სამივე მსაჯის ბარათზე ლიდერობდა (110–99, 108–101 და 107–102).

-ის მონაცემებით, კროუფორდმა 579 დარტყმიდან 186 გამოიყენა (32%), ბენავიდესმა კი 501-დან — 92 (18%). ბენავიდესი რაუნდში საშუალოდ 8 დარტყმას ახვედრებდა. სტატისტიკამ აჩვენა, რომ კროუფორდის წინა 10 მეტოქე რაუნდში საშუალოდ მხოლოდ 7 დარტყმას ახერხებდა. კროუფორდმა კარიერაში ყველაზე დიდი ჰონორარი — 3.625 მილიონი დოლარი მიიღო, ბენავიდესმა კი — 500,000 დოლარი. -ზე თითქმის ორსაათიან ტრანსლაციას საშუალოდ 2,245,000 მაყურებელი ჰყავდა.

კროუფორდი ხანის წინააღმდეგ
2018 წლის 16 ნოემბერს ეგიდიუს კავალიაუსკასმა რობერტო არიაზა მესამე რაუნდში ნოკაუტით დაამარცხა. ბრძოლის შემდეგ არუმმა მიანიშნა, რომ კავალიაუსკასი, სავარაუდოდ, 2019 წლის დასაწყისში კროუფორდს -ს ტიტულისთვის დაუპირისპირდებოდა. თავად კავალიაუსკასმაც დაადასტურა, რომ დივიზიონის საუკეთესო მებრძოლთან შეხვედრა სურდა და კროუფორდი გამოიწვია. თუმცა, ერთი კვირის შემდეგ გავრცელდა ინფორმაცია, რომ 37 წლის ყოფილი მსოფლიო ჩემპიონი, ლუის კოლაცო (38–7, 20 ), განიხილებოდა კროუფორდის მეტოქედ 2019 წელს დაგეგმილი სამი ბრძოლიდან პირველ დაპირისპირებაში. ბრძოლა 23 მარტს ნიუ-იორკში, -ში უნდა გამართულიყო. მანამდე -მა დენი გარსიას შესთავაზა გარანტირებული 3 მილიონი დოლარი კროუფორდთან ბრძოლისთვის, თუმცა გარსიას გუნდისგან პასუხი ვერ მიიღეს.

მიუხედავად იმისა, რომ კოლაცო პირობებზე თანახმა იყო, კროუფორდს ხელშეკრულებისთვის ხელი ჯერ კიდევ არ ჰქონდა მოწერილი. 3 დეკემბერს ცნობილი გახდა, რომ -მა ამირ ხანს შესთავაზა გარანტირებული 5 მილიონი დოლარი და შემოსავლის წილი. ხანმა განმარტა, რომ ამ ბრძოლას განიხილავდა როგორც კარგ ფინანსურ შესაძლებლობას და შანსს -ს ტიტულის მოსაპოვებლად. საბოლოოდ, ხანმა წინადადება მიიღო და ბრძოლა 20 აპრილს -ში დაინიშნა. ხანმა აღიარა, რომ რთული იყო არჩევანის გაკეთება კროუფორდსა და თავის ძველ მეტოქე კელ ბრუკს შორის, თუმცა მიაჩნდა, რომ კროუფორდის დამარცხება მისი მემკვიდრეობისთვის უფრო მნიშვნელოვანი იქნებოდა.

ბრძოლა 20 აპრილს 14,000-ზე მეტი მაყურებლის წინაშე გაიმართა და საკამათო ვითარებაში დასრულდა. პირველსავე რაუნდში კროუფორდმა ხანი ძლიერი მარჯვენათი ნოკდაუნში გააგზავნა. კროუფორდი სრულად აკონტროლებდა ბრძოლას თავისი სისწრაფითა და სიმძლავრით, ხანი კი ტემპს ვერ უძლებდა. მეექვსე რაუნდში ბრძოლამ მოულოდნელი სახე მიიღო: კროუფორდმა ხანს შემთხვევითი დარტყმა მიაყენა სარტყელს ქვემოთ . ხანს აღსადგენად დრო მიეცა, თუმცა მან ბრძოლის გაგრძელებაზე უარი თქვა, რის გამოც რეფერიმ ბრძოლა შეაჩერა და კროუფორდს ტექნიკური ნოკაუტით გამარჯვება მიაკუთვნა. ამ ფაქტმა დიდი კამათი გამოიწვია — ნამდვილად ვეღარ აგრძელებდა ხანი ბრძოლას თუ უბრალოდ ხელსაყრელი მომენტით ისარგებლა წაგებული პოზიციიდან გამოსასვლელად. შეწყვეტის მომენტში კროუფორდი სამივე მსაჯის ბარათზე ლიდერობდა (50–44 და ორჯერ 49–45).

-ის მონაცემებით, კროუფორდმა 211-დან 88 დარტყმა მოათავსა მიზანში (41.7%), ხანმა კი 182-დან მხოლოდ 44 (24.2%). ხანისთვის გარანტირებული ჰონორარი 5 მილიონ დოლარს შეადგენდა, კროუფორდისთვის კი მინიმალური თანხა 5.5 მილიონი დოლარი იყო.

ბრძოლის შემდეგ ხანმა უარყო ბრალდებები იმის შესახებ, რომ მან ბრძოლას თავი დაანება და აღნიშნა, რომ ტკივილის გამო გაგრძელება ფიზიკურად შეუძლებელი იყო. მისი მწვრთნელი, ვირჯილ ჰანტერი, დაეთანხმა ამ გადაწყვეტილებას და პრიორიტეტი სპორტსმენის უსაფრთხოებას მიანიჭა. კროუფორდი იმედგაცრუებული დარჩა ბრძოლის ასეთი დასასრულით, თუმცა მტკიცედ განაცხადა, რომ ის კვლავინდებურად ჩემპიონია და სხვა ჩემპიონები გაერთიანებული ბრძოლებისთვის გამოიწვია.

კროუფორდი კავალიაუსკასის წინააღმდეგ
მას შემდეგ, რაც 2016 წლის ნოემბრიდან მოყოლებული დაჟინებით ითხოვდა ამ შესაძლებლობას, ეგიდიუს კავალიაუსკასი საბოლოოდ დაუპირისპირდა კროუფორდს 2019 წლის 14 დეკემბერს, -ში. ბრძოლის დაწყებისთანავე კროუფორდმა ტემპი ბასრი ჯაბით განსაზღვრა და ტემპსა და დისტანციაზე კონტროლი დაამყარა. მეორე რაუნდი პირველის ანალოგიური გამოდგა — დაძაბული ტექნიკური ბრძოლა ორ მოკრივეს შორის. მესამე რაუნდში, წინ წამოსულმა კავალიაუსკასმა თითქოს დააბნია კროუფორდი. კროუფორდი დაეცა, თუმცა რეფერიმ ეს ფეხის დაცურებად მიიჩნია. კროუფორდმა სიმშვიდე შეინარჩუნა და ორმხრივი იერიშების დროს ზუსტი კომბინაცია განახორციელა. მეოთხე რაუნდში კროუფორდმა კვლავ ჯაბი გამოიყენა, აკეთებდა სწრაფ კომბინაციებს და პრეტენდენტს უკან ახევინებდა; ამ სტრატეგიას ის მეხუთე რაუნდშიც მიჰყვებოდა.

კავალიაუსკასმა მეექვსე რაუნდში სცადა წინააღმდეგობის გაწევა და ბრძოლა თანაბარი გახადა, თუმცა უპირატესობა კვლავ კროუფორდს რჩებოდა. მეშვიდე რაუნდისთვის ისინი უკვე ახლო მანძილიდან ცვლიდნენ მძიმე დარტყმებს, რა დროსაც კროუფორდმა ჰუკით კავალიაუსკასი ნოკდაუნში გააგზავნა. თუმცა, სანამ ის ბრძოლის დასრულებას მოასწრებდა, რაუნდის დასრულების ზარი გაისმა. მერვე რაუნდში კროუფორდმა კვლავ მოიპოვა სრული კონტროლი თავისი აღმატებული კრივის ტექნიკითა და დარტყმების სიზუსტით. მეცხრე რაუნდში დარტყმების სერიამ კავალიაუსკასი კვლავ დააგდო, რასაც მალევე მესამე ნოკდაუნი მოჰყვა. ამან ბრძოლის შეწყვეტა და კროუფორდის გამარჯვება გამოიწვია.

ბრძოლის შეწყვეტის მომენტისთვის კროუფორდს სულ 128 დარტყმა ჰქონდა მიყენებული, ხოლო კავალიაუსკასმა 118 დარტყმა მოათავსა მიზანში — ეს იყო დარტყმების ყველაზე დიდი რაოდენობა, რაც კი რომელიმე მეტოქეს კროუფორდისთვის იმ მომენტამდე მიუყენებია. რაც შეეხება იმ ნოკდაუნს, რომელიც არ ჩაითვალა, მოგვიანებით კროუფორდმა რეპორტიორების მცირე ჯგუფთან აღიარა, რომ ეს რეალურად ნოკდაუნი იყო და თქვა: „შენ ნოკდაუნი შეასრულე, მაგრამ ნოკაუტში აღმოჩნდი“. -ის ცნობით, კროუფორდმა ამ ბრძოლისთვის ჰონორარის სახით 4 მილიონი დოლარი მიიღო.

კროუფორდი ბრუკის წინააღმდეგ
2020 წლის 25 აგვისტოს ბობ არუმმა განაცხადა, რომ მიმდინარეობდა მოლაპარაკებები კროუფორდისა და კელ ბრუკის დაპირისპირებაზე, ბრძოლის სავარაუდო თარიღად კი 2020 წლის 14 ნოემბერი დასახელდა. თავდაპირველად კროუფორდის ბანაკი ხოსესიტო ლოპესთან შეხვედრას ცდილობდა, თუმცა ლოპესმა მორის ჰუკერთან ბრძოლა არჩია. ბრძოლა ოფიციალურად 2020 წლის 6 ოქტომბერს გამოცხადდა და ჩატარდა -ში, ნევადაში. კროუფორდი ბრძოლას აშკარა ფავორიტის სტატუსით შეხვდა — ტოტალიზატორების უმეტესობა მის გამარჯვებაზე კოეფიციენტს -1439-ს სთავაზობდა.

ორივე ბოქსიორმა პირველი რაუნდი ნელ ტემპში დაიწყო და მხოლოდ რამდენიმე ჯაბი გაცვალეს. მეორე რაუნდი კვლავ ზომიერი ტემპით გაგრძელდა; ტაქტიკურ და დაძაბულ ბრძოლაში ორივე მათგანი ახერხებდა დარტყმების მიყენებას. მესამე რაუნდში კროუფორდმა მეტ წარმატებას მიაღწია, რაშიც ცაციას დგომის ეფექტურად გამოყენება დაეხმარა. მეოთხე რაუნდში მძლავრმა მარჯვენამ ბრუკი ნოკდაუნში გააგზავნა — ის უკან გადაქანდა და წონასწორობის შესანარჩუნებლად ბაგეებს დაეყრდნო. ბრძოლის განახლებისთანავე კროუფორდმა დაუნდობელი იერიში მიიტანა მეტოქეზე და -ის ყოფილი ჩემპიონი რაუნდის 1:14 წუთზე გააჩერა. მან ბრუკს აჯობა როგორც ჯამური დარტყმებით (36 - 26-ის წინააღმდეგ), ისე ძლიერი დარტყმებით (20 - 12-ის წინააღმდეგ). ბრძოლის შეწყვეტის მომენტში ბრუკი მსაჯების ბარათებზე ლიდერობდა: ორ მსაჯს 29–28 ჰქონდა დაფიქსირებული მის სასარგებლოდ, ხოლო მესამე მსაჯს იგივე ანგარიში — კროუფორდის სასარგებლოდ.

ბრძოლამ, რომელიც -ის ეთერით გადაიცემოდა, საშუალოდ 2,029,000 მაყურებელი მიიზიდა, პიკის დროს კი აუდიტორიამ 2,078,000-ს მიაღწია. კროუფორდმა ამ ბრძოლისთვის 3 მილიონი დოლარი გამოიმუშავა, რაც საპრიზო ფონდის 60%-იან წილს შეადგენდა.

კროუფორდი პორტერის წინააღმდეგ
2021 წლის 22 ივლისს, -მ კროუფორდს დაავალა ქვესაშუალო წონის ტიტულის დაცვა რეიტინგის მეორე ნომრის, შონ პორტერის წინააღმდეგ. ვინაიდან მხარეებმა მოლაპარაკებებში შეთანხმებას ვერ მიაღწიეს, -მ საპრიზო ფონდის აუქციონი 2021 წლის 2 სექტემბრისთვის დანიშნა, რაც მოგვიანებით 14 სექტემბრისთვის გადაიდო. მათი წინა სამი ბრძოლის შემოსავლების გათვალისწინებით, კროუფორდსა და პორტერს შორის ჰონორარი 60–40 პრინციპით გაიყო, ნაცვლად სავალდებულო ბრძოლებისთვის დაწესებული სტანდარტული 80–20 პროპორციისა. 14 სექტემბერს გამოცხადდა, რომ შეთანხმება შედგა და ბრძოლა 20 ნოემბერს ლას-ვეგასში, -ში გაიმართებოდა, ტრანსლაცია კი + -ზე მოხდებოდა. პორტერი ამ ბრძოლას კარიერის დასრულების გეგმით შეხვდა და დაპირისპირების შემდეგ რინგიდან მართლაც წავიდა.

დაძაბულ და კონკურენტულ ბრძოლაში, თავების შემთხვევითი შეჯახების გამო, ორივე მოკრივეს ჭრილობები აღენიშნებოდა. მეათე რაუნდში კროუფორდმა შემტევ პორტერს დროული მარცხენა აპერკოტი დაახვედრა და ის რინგზე დააგდო. მალევე კროუფორდმა მეორე ნოკდაუნიც შეასრულა. პორტერი ფეხზე წამოდგა და ბრძოლის გაგრძელება სურდა, თუმცა მისმა კუთხემ რინგზე თეთრი პირსახოცი ჩააგდო. შედეგად, კროუფორდმა მეათე რაუნდში ტექნიკური ნოკაუტით გაიმარჯვა. კროუფორდმა მეტოქეს ჯამური დარტყმებით აჯობა (98 - 79-ის წინააღმდეგ), თუმცა პორტერმა უფრო მეტი ძლიერი დარტყმა მოათავსა მიზანში (67 - 65-ის წინააღმდეგ). ბრძოლის შეწყვეტის მომენტში კროუფორდი სამივე მსაჯის ბარათზე ლიდერობდა: 86–85, 86–85 და 87–84. -ის ცნობით, კროუფორდმა ამ ბრძოლისთვის 6 მილიონ დოლარზე მეტი გამოიმუშავა. ბრძოლის შემდგომ ინტერვიუში კროუფორდმა პრომოუტერ ბობ არუმთან განშორებისა და -იდან წასვლის შესახებ გამოაცხადა და თავისუფალი აგენტის სტატუსით მოსინჯვა არჩია.

კროუფორდი ავანესიანის წინააღმდეგ
2022 წლის 21 ოქტომბერს გამოცხადდა, რომ კროუფორდი -ს ქვესაშუალო წონის ჩემპიონის ტიტულს მეექვსედ დაიცავდა დავით ავანესიანის წინააღმდეგ. ბრძოლა 2022 წლის 10 დეკემბერს, კროუფორდის მშობლიურ ქალაქ ომაჰაში (ნებრასკა), -ში დაიგეგმა და ის ახალი პლატფორმის, -ის სადებიუტო (ფასიანი ტრანსლაცია) ღონისძიება გახდა.

14,630 გულშემატკივრის წინაშე კროუფორდმა ავანესიანი მეექვსე რაუნდში ნოკაუტით დაამარცხა. ბრძოლის დასაწყისში კროუფორდი ჩვეულებრივ დგომში იყო, თუმცა მალევე ცაციას პოზიციაზე გადავიდა და ეს მდგომარეობა შეხვედრის ბოლომდე შეინარჩუნა. ავანესიანმა ბრძოლა აგრესიულად დაიწყო და რამდენიმე ეფექტური დარტყმაც მიაყენა მეტოქეს. თუმცა, კროუფორდმა თანდათან მოიპოვა კონტროლი სხეულზე ორიენტირებული შეტევებითა და მანევრირებით, რითაც ავანესიანის დარტყმებს თავს არიდებდა. დაპირისპირება საკმაოდ კონკურენტული გამოდგა, განსაკუთრებით მეოთხე და მეხუთე რაუნდებში, სადაც ორივე მოკრივემ სერიოზული დარტყმები გაცვალა. მეექვსე რაუნდში კროუფორდის მარცხენა აპერკოტებისა და სხეულში დარტყმების კომბინაცია ავანესიანისთვის გადამწყვეტი აღმოჩნდა — ის ნოკაუტში ჩავარდა. რეფერიმ ბრძოლა ათვლამდე შეაჩერა. ამ წაგებით დასრულდა ავანესიანის ზედიზედ ექვსი გამარჯვება ნოკაუტით და ეს იყო მისი პირველი მცდელობა მსოფლიო ტიტულის მოსაპოვებლად.

ამ გამარჯვებით კროუფორდმა ზედიზედ მე-10 ნოკაუტი გააფორმა. სტატისტიკურად ის რაუნდში საშუალოდ 104.9 დარტყმას ასრულებდა, რაც საგრძნობლად აღემატებოდა ავანესიანის მაჩვენებელს (48.1). მეორე რაუნდში მის მიერ შესრულებული 92 ჯაბის მცდელობა -ის ყველა დროის რეკორდი აღმოჩნდა ქვესაშუალო წონისთვის (გაიმეორა ანტონიო მარგარიტოს 2006 წლის შედეგი). ბრძოლის შემდეგ კროუფორდმა აღნიშნა, რომ -თან მხოლოდ ერთბრძოლიანი შეთანხმება ჰქონდა და კვლავ თავისუფალ აგენტად რჩებოდა.

ქვესაშუალო წონის აბსოლუტური ჩემპიონი
კროუფორდი სპენსის წინააღმდეგ
კროუფორდი და , და ვერსიების ჩემპიონი ქვესაშუალო წონაში, ეროლ სპენს უმცროსი, შეთანხმდნენ „ყველა ძირითად პირობაზე“ ტიტულების გაერთიანებისთვის, რომელიც 19 ნოემბერს უნდა გამართულიყო. შეთანხმება მოიცავდა ორმხრივ რევანშის პუნქტს, რომლის მიხედვითაც გამარჯვებული რევანშის დროს შემოსავლის დიდ ნაწილს მიიღებდა. ორი თვის შემდეგ ორივე ბანაკმა გამოაცხადა, რომ მოლაპარაკებები ჩაიშალა და ისინი სხვა მეტოქეებს მოძებნიდნენ. დაპირისპირების პოტენციურ თარიღებად 17 ივნისი და 22 ივლისი სახელდებოდა, თუმცა ორივე მცდარი აღმოჩნდა.
ამის შემდეგ, 2023 წლის 27 თებერვალს, -მ კროუფორდს დაავალა ტიტულის სავალდებულო დაცვა ერთხელ დამარცხებულ ალექსის როჩასთან. საბოლოოდ, 2023 წლის 25 მაისს დადასტურდა, რომ კროუფორდი და ეროლ სპენსი აბსოლუტური ჩემპიონის სტატუსისთვის 2023 წლის 29 ივლისს, ლას-ვეგასში, - -ზე იბრძოლებდნენ. სპენსს ბოლო 4 წელიწადში მხოლოდ 2-ჯერ ჰქონდა ნაჩხუბარი და რინგზე 2-წლიანი პაუზის შემდეგ ბრუნდებოდა. მას ასევე გადატანილი ჰქონდა ორი მძიმე ავტოკატასტროფა, სადაც სიკვდილს სასწაულით გადაურჩა.

პირველ რაუნდში ფრთხილი დაწყების შემდეგ, კროუფორდმა სწრაფად მოიპოვა კონტროლი. მეორე რაუნდში მან სპენსი კონტრ-ჯაბითა და პირდაპირი მარცხენათი ნოკდაუნში გააგზავნა. „ეს უფრო სწრაფი, ელვისებური ნოკდაუნი იყო,“ — თქვა კროუფორდმა ბრძოლის შემდეგ. „მარცხენათი დავიჭირე. მას არ ეგონა, თუ მარჯვენათი დავუბრუნებდი“. სპენსმა ფეხზე წამოდგომა მოახერხა და შეტევაზე გადასვლას ცდილობდა, თუმცა კროუფორდის სისწრაფემ, სიზუსტემ და სიმძლავრემ ის მთელი ბრძოლის განმავლობაში დათრგუნა. კროუფორდის ჯაბი გამორჩეული იარაღი აღმოჩნდა — ის არა მხოლოდ შეტევის მოსამზადებლად, არამედ დომინანტურ ძალად იქცა, რომელიც სპენსის ნებისმიერ მცდელობას, წინ წამოსულიყო, მომენტალურად აჩერებდა.

რაუნდების მატებასთან ერთად სპენსს წარმატების მიღწევა სულ უფრო უჭირდა. კროუფორდის ჯაბი და ზუსტი პირდაპირი მარცხენა დარტყმები მას თავდაცვით პოზიციაში ამყოფებდა. მიუხედავად იმისა, რომ მეშვიდე რაუნდში სპენსი ორჯერ აღმოჩნდა რინგზე, ის მაინც ცდილობდა ბრძოლის შემობრუნებას, მაგრამ კროუფორდის დაუნდობელმა შეტევებმა ის მძიმე მდგომარეობაში ჩააყენა. მეცხრე რაუნდში კროუფორდმა საბოლოოდ გატეხა სპენსი, რის გამოც რეფერის სხვა გზა არ დარჩა და ბრძოლა რაუნდის 2:32 წუთზე შეაჩერა. იმ მომენტისთვის კროუფორდს 185 დარტყმა ჰქონდა მოხვედრილი სპენსის 96-ის წინააღმდეგ, ხოლო ძლიერი დარტყმებით — 98 (სპენსის 63-ის წინააღმდეგ).

19,990 მაყურებლის წინაშე კროუფორდი გახდა პირველი აბსოლუტური ჩემპიონი ქვესაშუალო წონაში 2006 წლის შემდეგ და პირველი მამაკაცი მოკრივე ოთხი ქამრის ერაში, რომელმაც აბსოლუტური ჩემპიონობა ორ სხვადასხვა წონით კატეგორიაში მოიპოვა. მან ასევე გაიმეორა ბარნი როსის 1934 წლის მიღწევა და გახდა პირველი მოკრივე, ვინც მსუბუქ, პირველ საშუალო და ქვესაშუალო წონებში ხაზოვანი ჩემპიონის ტიტული მოიპოვა. ბრძოლის შეწყვეტისას კროუფორდი სამივე მსაჯის ბარათზე ანგარიშით 79–70 ლიდერობდა. გაყიდვებმა დაახლოებით 700,000 შეადგინა, რამაც 59 მილიონ დოლარზე მეტი შემოსავალი მოიტანა.

ბრძოლის შემდეგ -მა კროუფორდს თავის დროებით ჩემპიონთან, ჯარონ ენისთან დაპირისპირება დაავალა. ვინაიდან სპენსმა რევანშის უფლება გამოიყენა, კროუფორდმა ვერ შეძლო -ის მოთხოვნის შესრულება, რის გამოც 2023 წლის 9 ნოემბერს ორგანიზაციამ მას ტიტული ჩამოართვა და სრულუფლებიან ჩემპიონად ენისი გამოაცხადა.

პირველი საშუალო წონა 
კროუფორდი მადრიმოვის წინააღმდეგ
2024 წლის 20 აპრილს გავრცელდა ინფორმაცია, რომ კროუფორდი კიდევ ერთ წონით კატეგორიაში ავიდოდა, რათა ისრაილ მადრიმოვისთვის -ს ტიტული წაერთმია. ბრძოლა 2024 წლის 3 აგვისტოს, ლოს-ანჯელესში დაიგეგმა. ამავდროულად, -მ კროუფორდს ქვესაშუალო წონაში „საპატიო ჩემპიონის“ სტატუსი მიანიჭა. ბრძოლის წინ მადრიმოვი აუტსაიდერად ითვლებოდა (+600).

პირველივე რაუნდებიდან ნათელი გახდა, რომ მადრიმოვი კროუფორდისთვის სერიოზული გამოწვევა იქნებოდა. სწრაფი ხელებით, კარგი ფეხით მუშაობითა და ჭკვიანური ცრუ მოძრაობებით (ფინტებით), მადრიმოვი კროუფორდს საშუალებას არ აძლევდა ჩვეულ რიტმში ჩამჯდარიყო და შეტევები ისე გაეშალა, როგორც ამას სხვა ტოპ-მებრძოლებთან აკეთებდა. კროუფორდი მთელი ბრძოლის განმავლობაში ცაციას დგომში დარჩა, აქცენტს ჯაბზე აკეთებდა და მას პირდაპირი მარცხენასა და მძლავრი აპერკოტებისთვის მოსამზადებლად იყენებდა. თუმცა, მადრიმოვი კარგად სარგებლობდა კროუფორდის სუსტი წერტილით — პირდაპირი მარჯვენა დარტყმებისადმი მოწყვლადობით — და ჩემპიონს საქმეს ურთულებდა. ბრძოლის მსვლელობისას უპირატესობა ხელიდან ხელში გადადიოდა: ხან ერთი მოკრივე აკონტროლებდა სიტუაციას რამდენიმე რაუნდის განმავლობაში, ხან კი მეორე ცვლიდა სტრატეგიას და ინიციატივას იბრუნებდა.

საბოლოოდ, „ჩემპიონობის რაუნდებში“ (ბოლო რაუნდები) კროუფორდის ძლიერმა ზეწოლამ მას გამარჯვება მოუტანა მსაჯების ერთსულოვანი გადაწყვეტილებით: 116–112, 115–113 და 115–113. ამით ის მსოფლიო ჩემპიონი მეოთხე წონით კატეგორიაში გახდა. ეს იყო პირველი შემთხვევა 2016 წლის შემდეგ, როცა კროუფორდმა რინგზე სრული 12 რაუნდი დაჰყო. მადრიმოვი მიიჩნევდა, რომ მან საკმარისი გააკეთა გამარჯვების მოსაპოვებლად. -ის სტატისტიკით, კროუფორდმა 433-დან 95 დარტყმა მოათავსა მიზანში (აქედან 55 ძლიერი დარტყმა), ხოლო მადრიმოვმა 275-დან — 84 (აქედან 65 ძლიერი დარტყმა).

2024 წლის 28 აგვისტოს გავრცელდა ინფორმაცია, რომ -მ გასცა განკარგულება ბრძოლის ჩატარებაზე კროუფორდსა (რომელიც იმ დროს -სა და -ს დროებით ტიტულებს ფლობდა) და სებასტიან ფუნდორას შორის, რომელიც -სა და -ს სრულუფლებიანი ჩემპიონი იყო.

სუპერ-საშუალო წონის აბსოლუტური ჩემპიონი
კროუფორდი ალვარესის წინააღმდეგ
2025 წლის თებერვალში გავრცელდა ინფორმაცია, რომ მიღწეული იყო შეთანხმება კროუფორდსა და საულ „კანელო“ ალვარესს (62–2–2, 39 ) შორის მეგა-ბრძოლაზე, რომელიც 2025 წლის სექტემბერში სუპერ-საშუალო წონის აბსოლუტური ჩემპიონის ტიტულისთვის უნდა გამართულიყო. ორივე მოკრივე ცალ-ცალკე შეხვდა თურქი ალ-ალშიხს და პირობებზე შეთანხმდნენ. ბრძოლა „რიადის სეზონის“ ეგიდით ლას-ვეგასში დაიგეგმა, სადაც მთავარ პრეტენდენტად -ი სახელდებოდა. მანამდე, 2024 წლიდან, ალვარესი კროუფორდისა და ალ-ალშიხის გამოწვევებს იგნორირებას უკეთებდა. რამდენიმე დღის შემდეგ ჟურნალმა -მა დაწერა, რომ ბრძოლა გაუქმდა, თუმცა 7 თებერვალს, მას შემდეგ რაც ალვარესმა „რიადის სეზონთან“ ოთხბრძოლიანი კონტრაქტი გააფორმა, კროუფორდთან შეხვედრის გეგმა კვლავ ძალაში შევიდა.

3 მაისს, უილიამ სკალის დამარცხების შემდეგ, ალვარესს რინგზე კროუფორდი შეუერთდა და ბრძოლა ოფიციალურად გამოცხადდა. 7 ივნისს დეინა უაითმა დაადასტურა, რომ ის ამ ბრძოლის პრომოუშენში მიიღებდა მონაწილეობას, რასაც -ის მხრიდან ტრანსლაციის მაღალი ალბათობაც დაემატა. 10 ივნისს ბრძოლა ოფიციალურად დაანონსდა 13 სექტემბრისთვის, რასაც წინ უძღოდა პრეს-ტური რიადში, ნიუ-იორკსა და ლას-ვეგასში. 17 ივნისს მასპინძელ არენად -ი ოფიციალურად დასახელდა.

აგვისტოში -მ გამოაცხადა, რომ კროუფორდი ბრძოლის დაწყებისთანავე დათმობდა პირველი საშუალო წონის ტიტულს, რათა ამ დივიზიონში აქტიური ჩემპიონის სტატუსი შენარჩუნებულიყო. თავად კროუფორდმა უარყო ხმები მხრის ტრავმის შესახებ და ჟურნალისტებს დაუდასტურა, რომ საუკეთესო ფორმაში იყო. ოფიციალურ აწონვაზე ორივე მებრძოლმა 167.5 ფუნტი (დაახლოებით 76 კგ) დააფიქსირა, რაც კროუფორდის კარიერაში ყველაზე მაღალი წონა იყო.

ბრძოლაში კროუფორდმა, რომელიც ცაციას დგომში ჩხუბობდა, ფრთხილად დაიწყო, თუმცა მეექვსე რაუნდიდან კონტროლი მოიპოვა ზუსტი ჰუკით, რამაც ბრძოლის დინამიკა შეცვალა. მან შუა რაუნდებში ალვარესს აჯობა ჯაბებითა და კონტრდარტყმებით, მიუხედავად იმისა, რომ მეცხრე რაუნდში თავების შეჯახების გამო ჭრილობა მიიღო. ალვარესმა მეათე რაუნდში მცირე უპირატესობა დაიბრუნა, თუმცა კროუფორდმა დასკვნითი რაუნდები უფრო ძლიერად ჩაატარა და მსაჯების ერთსულოვანი გადაწყვეტილებით (116–112, 115–113, 115–113) სუპერ-საშუალო წონის აბსოლუტური ჩემპიონი გახდა.

ღონისძიებას 70,482 ადამიანი დაესწრო, რითაც ლას-ვეგასის საკრივო რეკორდი მოიხსნა, ხოლო აშშ-ის ისტორიაში დახურულ სივრცეში ჩატარებულ ბრძოლებს შორის მაყურებელთა რაოდენობით მეორე ადგილი დაიკავა. ბილეთების გაყიდვიდან მიღებულმა შემოსავალმა 47,231,887 დოლარი შეადგინა (ისტორიაში მე-3 მაჩვენებელი). ბრძოლას -ზე 41,400,000-მა ადამიანმა უყურა, რაც მას საუკუნის ყველაზე ნახვად საჩემპიონო ბრძოლად აქცევს.

3 დეკემბერს -მ კროუფორდს მსოფლიო ჩემპიონის ტიტული ჩამოართვა იმ მიზეზით, რომ მან 300,000 დოლარის ოდენობის საწევრო გადასახადი არ გადაიხადა.

კარიერის დასრულება
2025 წლის 16 დეკემბერს კროუფორდმა კრივიდან წასვლის შესახებ გამოაცხადა. მან სოციალურ ქსელში თავისი კარიერის საუკეთესო მომენტების ამსახველი ვიდეო გამოაქვეყნა წარწერით: „მივდივარ, როგორც დიდებული, რომელსაც დასამტკიცებელი აღარაფერი დარჩა“.

რამდენიმე კვირის შემდეგ მან უფრო ვრცლად ისაუბრა ამ გადაწყვეტილებაზე და მთავარ მიზეზად ასაკი დაასახელა:

„38 წლის ვარ. კრივისთვის 38 წელი ბევრია. 7 წლიდან ვკრივობ“.

კროუფორდს მიაჩნია, რომ ასპარეზობის გაგრძელების შემთხვევაში, მიუხედავად იმისა, თუ ვის დაამარცხებდა, ის მაინც ვერ მიიღებდა იმ აღიარებასა და პატივისცემას, რომელსაც იმსახურებდა. მან კარიერა დაუმარცხებლად, 42 მოგებითა და 0 მარცხით (31 ნოკაუტი) დაასრულა. კროუფორდი ისტორიაში შევიდა, როგორც ერთადერთი მამაკაცი მოკრივე, რომელმაც ოთხი ქამრის ერაში სამ სხვადასხვა წონით კატეგორიაში (პირველი საშუალო, ქვესაშუალო და სუპერ-საშუალო) აბსოლუტური ჩემპიონის ტიტული მოიპოვა.

მებრძოლის პროფილი
კრივის სტილი
კროუფორდი თავისი თაობის ერთ-ერთ ყველაზე სრულყოფილ მოკრივედ მიიჩნევა. მისი უნარი, თავისუფლად გადავიდეს ორთოდოქსული დგომიდან ცაციას პოზიციაში, მეტოქეებს წონასწორობას აკარგვინებს და შეტევისთვის ხელსაყრელ მომენტებს ქმნის; ყოველი ასეთი ცვლილებისას იცვლება არა მხოლოდ წინა ფეხი, არამედ შეტევის კუთხეც, რაც მოწინააღმდეგისთვის მისი მოძრაობების პროგნოზირებას ართულებს. ეს დინამიკური სტილი (-) საშუალებას აძლევს მას აკონტროლოს ბრძოლის ტემპი, დაარღვიოს მეტოქის თავდაცვითი სტრატეგია და მიაყენოს მძლავრი, მოულოდნელი დარტყმები. ეს ხშირად აიძულებს ოპონენტებს, მიმართონ გაუაზრებელ რისკებს, რასაც კროუფორდი ოსტატური კონტრშეტევებით პასუხობს. მიუხედავად იმისა, რომ ტერენსი ბუნებრივად მემარჯვენეა, მას ორივე ხელში თანაბარი ძალა აქვს; ის ორივე დგომიდან ერთნაირად სახიფათოა, რადგან მარცხენა ხელიც ნოკაუტის მომტანი სიმძლავრით აქვს გავარჯიშებული.

როგორც თავდაცვის ექსპერტი, კროუფორდი იყენებს ტანის მოძრაობებს , „მხრით გადაგორებას“ და მოქნილ ფეხით მუშაობას, რათა თავი აარიდოს დარტყმებს და საფუძველი მოუმზადოს გამანადგურებელ კონტრშეტევებს. მისი თავის მოძრაობა გადამწყვეტია — ის დარტყმებს სიზუსტით არიდებს თავს და მანევრირებს, რაც ძალიან ჰგავს პერნელ უიტეკერის სტილს. კროუფორდი ასევე იყენებს „ფილადელფიურ ბაჭაჭს“ ცაციას დგომიდან,

კროუფორდის უდიდეს ძალად მიიჩნევა მისი უნარი, მოახდინოს ადაპტაცია უშუალოდ ბრძოლის მსვლელობისას. ის შეგნებულად იწყებს ბრძოლას ნელა, პირველ რაუნდებს მეტოქის ტაიმინგის, მიდრეკილებებისა და სუსტი წერტილების შესასწავლად იყენებს. როგორც კი ხარვეზს იპოვის, მყისიერად ცვლის სიჩქარეს და ხშირად ერთი გაცვლით სრულად გარდატეხს ბრძოლის ბედს. კროუფორდი ცნობილია ბრძოლების ვადაზე ადრე დასრულების უნარით, სადაც ის უფრო მეტად ტაიმინგსა და კონტრდარტყმებს ეყრდნობა, ვიდრე მუდმივ აგრესიას. ანალიტიკოსები აღნიშნავენ მის უნარს, შეცვალოს სტრატეგია ბრძოლისას და შეინარჩუნოს სიმშვიდე წნეხის ქვეშ, რამაც განაპირობა მისი წარმატება მრავალ წონით კატეგორიაში. მან საჩემპიონო ბრძოლებში ზედიზედ 11 ფინიში (ვადაზე ადრე გამარჯვება) დააფიქსირა — სერია, რომელმაც განამტკიცა მისი რეპუტაცია, როგორც თავისი ეპოქის ერთ-ერთი წამყვანი მოკრივისა.

კროუფორდის წვრთნა ტრადიციული და თანამედროვე მეთოდების ნაზავია. მისი მომზადების საკვანძო ნაწილი ადაპტაციის უნარია — ის მუშაობს როგორც ორთოდოქსულ, ისე ცაციას დგომზე და ამუშავებს სხვადასხვა სცენარებს, როგორიცაა რინგზე მეტოქისთვის გზის მოჭრა ან იმ ოპონენტებთან გამკლავება, რომლებიც მკვეთრად გადმოდიან შეტევაზე ან პირიქით, სტატიკურები არიან. სპარინგებს პრიორიტეტი ყოველ მეორე დღეს ენიჭება, თუმცა ის ბალანსდება აღდგენითი აქტივობებით, მაგალითად, ცურვით. ცურვა გამოიყენება როგორც დაბალი დატვირთვის კარდიო ვარჯიში, რომელიც კუნთების აღდგენას, ფილტვების მოცულობის გაზრდასა და საერთო გამძლეობას უწყობს ხელს.

ჯეიმი ბელტის ყურადღება მიპყრობილია ტრავმების პრევენციასა და კროუფორდის ათლეტიზმის განვითარებაზე. მან ტერენსი ტრადიციული, შორ მანძილზე სირბილიდან ინტერვალურ ვარჯიშებსა და სიმძიმეებით ვარჯიშზე გადაიყვანა. წვრთნის მეთოდების ამგვარმა ცვლილებამ, რაც მოიცავს სხეულის ღერძის გაძლიერებასა და კუნთების სტაბილიზაციას, საგრძნობლად გააუმჯობესა კროუფორდის საერთო პროდუქტიულობა. სავარჯიშო გეგმა ასევე ითვალისწინებს დატვირთვის ინტენსივობის ეტაპობრივ ზრდას, რათა კროუფორდის კარდიო-სისტემა ოპტიმალურ ფორმაში იყოს ბრძოლის დასკვნითი რაუნდებისთვის.

საწვრთნელი ბანაკის პროგრესირებასთან ერთად, გუნდი საცხოვრებლად კოლორადოში გადადის, რათა ფოკუსირება მაღალმთიან პირობებში ვარჯიშზე მოახდინონ, რაც გამძლეობისა და ფიზიკური კონდიციების გაუმჯობესებას უწყობს ხელს.

რაც შეეხება კვების რაციონს საწვრთნელი ბანაკის დროს, კროუფორდი სრულად ენდობა თავის მწვრთნელსა და ნუტრიციოლოგს. მისი ტიპური მენიუ მოიცავს გამომცხვარ ქათამს, თევზს, ყავისფერ ბრინჯს, პასტასა და ბოსტნეულს.

==პირადი ცხოვრება
კროუფორდს ორი და ჰყავს — ლატიშა და შონტეი. 2000-იანი წლების დასაწყისიდან ის ურთიერთობაშია ალინდრა პერსონთან. ისინი მშობლიურ ქალაქ ომაჰაში (ნებრასკა) შეხვდნენ ერთმანეთს და ექვსი საერთო შვილი ჰყავთ. გავრცელებული ინფორმაციით, კროუფორდს კიდევ ერთი შვილი ჰყავს სხვა ქალისგან.

კროუფორდი ფლობს უძრავი ქონების მრავალფეროვან პორტფელს, რომელიც მისურის, კოლორადოსა და ნებრასკის შტატებში 100-ზე მეტ ობიექტს მოიცავს. 2025 წლის მონაცემებით, მისმა საპრიზო შემოსავლებმა რინგზე 100 მილიონ დოლარს გადააჭარბა, ბრენდებთან პარტნიორობით ყოველწლიურად მინიმუმ 2 მილიონ დოლარს იღებს, ხოლო მისი უძრავი ქონება 20 მილიონ დოლარზე მეტადაა შეფასებული.

საწვრთნელი ბანაკების დროს ის კოლორადო-სპრინგსში მდებარე მეორე სახლში გადადის და -ში ვარჯიშობს.

2014 წელს, რიკი ბერნსის დამარცხებიდან სულ რაღაც სამ დღეში, კროუფორდს ომაჰას „ქალაქის გასაღები“ გადასცეს, ხოლო ქალაქის საბჭომ 4 მარტი ტერენს „ბად“ კროუფორდის დღედ გამოაცხადა. 2018 წლის აგვისტოში ლარიმორის გამზირს, სადაც ის გაიზარდა, სახელი შეეცვალა და ტერენს „ბად“ კროუფორდის ქუჩა ეწოდა. ის დღემდე ოჯახთან ერთად მშობლიურ ომაჰაში ცხოვრობს, სადაც საყოველთაოდ აღიარებული ფიგურაა.

2025 წლის მაისში ნებრასკას უნივერსიტეტმა (ომაჰა) კროუფორდი კურსდამთავრებულთა გამოსაშვებ საღამოზე მთავარ მომხსენებლად მიიწვია. სიტყვით გამოსვლის შემდეგ მას გადაეცა სპეციალური ჯილდო — , რომელიც საზოგადოების წინაშე გაწეული ღვაწლისა და გამორჩეული ლიდერობისთვის დაუწესდა.

ბიზნეს პარტნიორობა
2017 წლის მაისში კროუფორდმა ხელშეკრულება გააფორმა სპორტული ინვენტარის ცნობილ ბრენდთან — . 2019 წლის აპრილში ის პრემიუმ კლასის კანაფის ბრენდის, -ის პარტნიორი გახდა და მოკრივეებს შორის -ის (კანაბიდიოლის) გამოყენების ადვოკატირებას ეწევა.

მას შემდეგ, რაც 2023 წლის ივლისში ეროლ სპენსთან ბრძოლისას მისი სპონსორი იყო, იმავე წლის ნოემბერში კროუფორდმა კომპანიასთან ოფიციალური პარტნიორობა გააფორმა.

2024 წელს კროუფორდმა ხელი მოაწერა 10-წლიან სალიცენზიო შეთანხმებას კრივის ვიდეო თამაშთან — . ეს გარიგება მოიცავს წილობრივ საკუთრებასა და შემოსავლის ნაწილს ფრენჩაიზიდან.

2025 წელს კროუფორდი -ს პარტნიორი და ბრენდ-ამბასადორი გახდა. კოლაბორაციის ფარგლებში -მა კროუფორდის სპონსორობა ითავა და გამოუშვა თემატური სლოტ-თამაში — , სადაც მთავარი პერსონაჟი თავად ჩემპიონია.

პოპულარულ კულტურაში
კროუფორდი ჟურნალ -ის გარეკანზე რამდენჯერმე მოხვდა: 2015 წლის სექტემბერში, 2019 წლის იანვარსა და მაისში, ასევე 2025 წლის ნოემბრის ნომერში.

კროუფორდმა მონაწილეობა მიიღო ფილმების სერიაში „კრიდი“ — ის 2023 წელს გამოსულ „კრიდი “-ში გამოჩნდა. 2025 წლის ოქტომბერში ვიდეო თამაშმა გამოუშვა სპეციალური გამოცემა „ “, რომლის გარეკანზეც კროუფორდია გამოსახული. 2025 წლის ნოემბერში ჟურნალმა -მა მას ვრცელი სტატია მიუძღვნა, სადაც ის -ის ძვირადღირებულ საათებს უკეთებდა რეკლამას.

2023 წელს ქვესაშუალო წონაში აბსოლუტური ჩემპიონობის მოპოვების შემდეგ, ქალაქ ომაჰამ კროუფორდის პატივსაცემად აღლუმი გამართა, რომელსაც ათასობით მხარდამჭერი დაესწრო. მეორე და კიდევ უფრო მასშტაბური აღლუმი 2025 წლის 27 სექტემბერს შედგა — კანელო ალვარესზე გამარჯვებისა და სუპერ-საშუალო წონაში აბსოლუტური ჩემპიონობის აღსანიშნავად. ამ ზეიმმა დაახლოებით 100,000 გულშემატკივარი შეკრიბა, ხოლო მერმა ჯონ იუინგ უმცროსმა კროუფორდს ქალაქის კიდევ ერთი გასაღები გადასცა.

-ის 2025 წლის მონაცემებით, კროუფორდი წლის ყველაზე ძებნადი სპორტსმენი გახდა, რაც მის უდიდეს გლობალურ პოპულარობაზე მიუთითებს.

გამოჩენა -ში
2024 წლის 19 ივლისს, კროუფორდი მშობლიურ ქალაქ ომაჰაში (ნებრასკა) გამართულ -ს რინგის პირველი რიგიდან ადევნებდა თვალს. ღონისძიების მიმდინარეობისას ის დაეხმარა კოდი როუდსს და მიაწოდა სკამი, რომელიც როუდსმა გრეისონ ვოლერისთვის დარტყმის მისაყენებლად გამოიყენა.

კროუფორდი მომდევნო კვირასაც გამოჩნდა -ზე, ამჯერად ის თავად ავიდა რინგზე ვოლერთან და ოსტინ თეორისთან დასაპირისპირებლად. ვოლერმა კროუფორდი გააფრთხილა: „მიყურე, როცა გელაპარაკები. კიდევ ერთ ნაბიჯს თუ გადადგამ, ჩემი ბიჭი ოსტინ თეორი ნოკაუტში ჩაგაგდებს“. კროუფორდმა გაფრთხილება უგულებელყო და თეორი ერთი დარტყმით მიწაზე დაანარცხა.

სამართლებრივი საკითხები
2008 წლის სექტემბერში, მეგობრებთან ერთად კამათლის თამაშის შემდეგ, კროუფორდს თავის არეში, კერძოდ მარჯვენა მხარეს, ყურის ქვემოთ ესროლეს, როდესაც ის თავისი 1986 წლის -ის საჭესთან იჯდა. გავრცელებული ინფორმაციით, ცხრამილიმეტრიანმა ტყვიამ უკანა მინასთან შეჯახებისას ტრაექტორია შეიცვალა, წინააღმდეგ შემთხვევაში დაზიანება სასიკვდილო იქნებოდა. მიუხედავად სისხლდენისა, კროუფორდმა თავად შეძლო საავადმყოფომდე მისვლა, სადაც ჭრილობა გაუკერეს და იმავე დღეს გაწერეს. ინციდენტიდან ორ თვეზე ნაკლებ დროში მან მაიკლ უილიამსი დაამარცხა. კითხვაზე, იპოვეს თუ არა მსროლელი, კროუფორდმა უპასუხა: „მსროლელი მკვდარია, მას თავში ესროლეს“.

2016 წელს კროუფორდს სამართლებრივი პრობლემები შეექმნა ომაჰას ერთ-ერთ ავტო სახელოსნოში მომხდარი ინციდენტის გამო, რომელიც მის 1984 წლის -ს ეხებოდა. მომსახურების საფასურის ($2,500) ნახევრის გადახდის შემდეგ, მან უკმაყოფილება გამოთქვა სამუშაოს ხარისხსა და ვადებზე; როდესაც სახელოსნომ სრული გადახდის გარეშე მანქანის გატანაზე უარი თქვა, კროუფორდი სამ მეგობართან ერთად დაბრუნდა და ავტომობილი ჰიდრავლიკური ამწედან თავად ჩამოხსნა, რამაც დაახლოებით $5,000-ის ზარალი გამოიწვია. მფლობელი ამტკიცებდა, რომ კროუფორდი მას ფიზიკურადაც შეეხო. 22 აპრილს კროუფორდი პოლიციას თავად ჩაბარდა. მას ბრალი ოთხ სამართალდარღვევაში წაუყენეს. დეკემბერში მას 90 დღით პატიმრობა, ორწლიანი პირობითი სასჯელი და 120 საათი საზოგადოებრივი შრომა მიესაჯა. მოგვიანებით, სააპელაციო სასამართლომ ციხის განაჩენი გააუქმა, თუმცა პირობითი სასჯელი და საზოგადოებრივი შრომა ძალაში დარჩა.

2025 წლის 28 სექტემბერს, თავისი 38-ე დაბადების დღის ღამეს, კროუფორდი ომაჰაში პოლიციამ სახიფათო მართვის გამო გააჩერა. ოფიცრებმა მძღოლის მხარეს ცეცხლსასროლი იარაღი შენიშნეს და კროუფორდსა და მასთან მყოფ სამ პირს მანქანიდან გადმოსვლა იარაღის მუქარით უბრძანეს. აღმოჩნდა, რომ ყველას ჰქონდა იარაღის ტარების კანონიერი უფლება. კროუფორდი სახიფათო მართვისთვის დააჯარიმეს. ინციდენტზე შიდა მოკვლევა დაიწყო, რომელმაც პოლიციელების მხრიდან გადაცდომა არ დაადასტურა. ვიდეოჩანაწერში ჩანდა, რომ თავდაპირველი კომუნიკაცია თავაზიანი იყო, თუმცა ერთ-ერთმა ოფიცერმა, რომელსაც არ გაუგონია ინფორმაცია ლეგალური იარაღის შესახებ, პისტოლეტის დანახვისას საკუთარი იარაღი იშიშვლა. 2026 წლის აპრილში კროუფორდი გაუფრთხილებელი მართვისთვის დამნაშავედ ცნეს და $75-ით დააჯარიმეს (დამატებით $49 სასამართლო ხარჯები).

კარიერის დასრულების გამოცხადებიდან რამდენიმე დღეში, 2025 წლის 18 დეკემბერს, მანჰეტენის სამოქალაქო სასამართლოში კროუფორდის წინააღმდეგ სარჩელი შეიტანა საიუველირო კომპანია -მა, რომელიც $1,500,000-ზე მეტს ითხოვს ზარალის ასანაზღაურებლად. სარჩელის მიხედვით, 2024 წლის თებერვალში კროუფორდმა მიიღო $139,000-ად შეფასებული -ის საათი $35,000 ნაღდი ანგარიშსწორებისა და მისი საჩხუბარი შორტების ლოგოზე იუველირის რეკლამის განთავსების სანაცვლოდ. მოსარჩელე ამტკიცებს, რომ ისრაილ მადრიმოვთან ბრძოლისას ლოგო ნაადრევად მოძვრა, ხოლო კანელო ალვარესთან ბრძოლისას რეკლამა საერთოდ არ გამოჩენილა. კომპანია ითხოვს საათის დაბრუნებას (რომლის ფასი ახლა $155,000-ს აჭარბებს) და კონტრაქტის დარღვევისთვის მიყენებული ზიანის ანაზღაურებას.

საქველმოქმედო საქმიანობა
& სპორტული აკადემია
2013 წლის ოქტომბერში კროუფორდმა თანადაფუძნებით შექმნა & — არაკომერციული სპორტული დარბაზი, რომელიც მიზნად ისახავს ახალგაზრდების (მათ შორის რისკ-ჯგუფებში შემავალი მოზარდების) ფიზიკურ, გონებრივ და პიროვნულ განვითარებას პოზიტიური და სტრუქტურირებული აქტივობების მეშვეობით. აკადემიაში სიარული ბავშვებისთვის უფასოა და ის მოიცავს სავალდებულო საგანმანათლებლო პროგრამას , რომელიც თითოეული მოსწავლისგან სკოლაში მინიმუმ „“ საშუალო აკადემიური მოსწრების შენარჩუნებას მოითხოვს.

სხვა საქველმოქმედო საქმიანობა
2013 წელს კროუფორდმა წამოიწყო კამპანია ბულინგის წინააღმდეგ (- ). ის სტუმრობდა სკოლებს მთელ ომაჰაში, სადაც მოსწავლეებს ესაუბრებოდა ბულინგის საფრთხეებზე, მასთან გამკლავებისა და პრევენციის გზებზე.

2014 წელს კროუფორდი თავის ყოფილ მასწავლებელთან, ჯეიმი ნოლეტთან ერთად, რუანდასა და უგანდაში გაემგზავრა. რამდენიმე საქველმოქმედო მისიის ფარგლებში ის ადგილობრივ თემებს ჭაბურღილების მოწყობასა და სუფთა წყლის სისტემების შექმნაში ეხმარებოდა.

2023 წლის სექტემბერში კროუფორდმა მონაწილეობა მიიღო ცნობილი ადამიანების საქველმოქმედო საკალათბურთო მატჩში, რომელიც -ის მხარდასაჭერად მოეწყო. ეს არაკომერციული ორგანიზაცია ეხმარება კიბოს დიაგნოზის მქონე მოზარდებსა და მათ ოჯახებს.

2024 წელს ის კვლავ ეწვია უგანდას საქველმოქმედო და ფილანთროპიული მიზნებით, სადაც აგრძელებს ჰუმანიტარული პროექტების მხარდაჭერას.

ტიტულები კრივში
ძირითადი მსოფლიო ტიტულები:
 ჩემპიონი მსუბუქ წონაში (135 ფუნტი)

 ჩემპიონი პირველ საშუალო წონაში (140 ფუნტი)

 ჩემპიონი პირველ საშუალო წონაში (140 ფუნტი)

 ჩემპიონი პირველ საშუალო წონაში (140 ფუნტი)

 ჩემპიონი პირველ საშუალო წონაში (140 ფუნტი)

 ჩემპიონი ქვესაშუალო წონაში (147 ფუნტი)

 ჩემპიონი ქვესაშუალო წონაში (147 ფუნტი)

 ჩემპიონი ქვესაშუალო წონაში (147 ფუნტი)

 ჩემპიონი ქვესაშუალო წონაში (147 ფუნტი)

 ჩემპიონი პირველ საშუალო წონაში (154 ფუნტი)

 ჩემპიონი სუპერ-საშუალო წონაში (168 ფუნტი)

 ჩემპიონი სუპერ-საშუალო წონაში (168 ფუნტი)

 ჩემპიონი სუპერ-საშუალო წონაში (168 ფუნტი)

 ჩემპიონი სუპერ-საშუალო წონაში (168 ფუნტი)

ჟურნალ „ “-ის ტიტულები:
 ჩემპიონი მსუბუქ წონაში (135 ფუნტი)

 ჩემპიონი პირველ საშუალო წონაში (140 ფუნტი)

 ჩემპიონი ქვესაშუალო წონაში (147 ფუნტი)

 ჩემპიონი სუპერ-საშუალო წონაში (168 ფუნტი)

დროებითი მსოფლიო ტიტულები:
 დროებითი ჩემპიონი პირველ საშუალო წონაში (154 ფუნტი)

რეგიონალური და ინტერნაციონალური ტიტულები:
 ჩემპიონი მსუბუქ წონაში (135 ფუნტი)

აბსოლუტური ჩემპიონის ტიტულები:
პირველი საშუალო წონის აბსოლუტური ჩემპიონი (140 ფუნტი)

ქვესაშუალო წონის აბსოლუტური ჩემპიონი (147 ფუნტი)

სუპერ-საშუალო წონის აბსოლუტური ჩემპიონი (168 ფუნტი)

ხაზოვანი ტიტულები:
ხაზოვანი ჩემპიონი მსუბუქ წონაში

ხაზოვანი ჩემპიონი პირველ საშუალო წონაში

ხაზოვანი ჩემპიონი ქვესაშუალო წონაში

ხაზოვანი ჩემპიონი სუპერ-საშუალო წონაში

საპატიო ტიტულები:
 სუპერ ჩემპიონი 

 საპატიო ჩემპიონი ქვესაშუალო წონაში 

 ჩემპიონი

 ქამრის მფლობელი

 აბსოლუტური ჩემპიონი

 აბსოლუტური ჩემპიონი სუპერ-საშუალო წონაში

ჯილდოები და აღიარება
საკრივო ჯილდოები:
ჟურნალ -ის წლის მებრძოლი: 2025

 -ის სახელობის ჯილდო (2-ჯერ): 2014, 2025

-ს ჯილდო - საუკეთესო მებრძოლი: 2018

-ის წლის მებრძოლი (3-ჯერ): 2014, 2017, 2025

 100 (4-ჯერ): #2 (2022), #1 (2023), #3 (2024), #1 (2025)

 -ის წლის მებრძოლი მამაკაცთა შორის (2-ჯერ): 2023, 2025

 -ის წლის მებრძოლი მამაკაცი: 2025

 -ის წლის პერსპექტივა: 2013

-ის წლის მებრძოლი: 2025

-ის წლის მოვლენა (კანელო ალვარესი ტერენს კროუფორდის წინააღმდეგ): 2025

-ის ათწლეულის ამერიკელი მოკრივე (2020-იანები): 2025

 -ის წლის საუკეთესო პერფორმანსი (ეროლ სპენსის წინააღმდეგ): 2023

-ის წლის საუკეთესო პერფორმანსი (ეროლ სპენსის წინააღმდეგ): 2023

-ის წლის მებრძოლი (5-ჯერ): 2016, 2017, 2018, 2023, 2025

-ის „სამმაგი გვირგვინის“ ჯილდო : 2018

-ს თვის მოკრივე (4-ჯერ): 2017 წლის აგვისტო, 2023 წლის ივლისი, 2024 წლის აგვისტო, 2025 წლის სექტემბერი

! -ის წლის მებრძოლი (3-ჯერ): 2017, 2023, 2025

ნევადის კრივის დიდების დარბაზის წლის მებრძოლი: 2018

-ის წლის მებრძოლი: 2017

-ის წლის მებრძოლი: 2014

-ის წლის ბრძოლა (იურიორკის გამბოას წინააღმდეგ): 2014

 -ის წლის ნოკაუტი (იურიორკის გამბოას წინააღმდეგ): 2014

სხვა ჯილდოები და პატივი:
ტერენს „ბად“ კროუფორდის დღე: ომაჰას საქალაქო საბჭომ 2014 წლის 4 მარტი, სამშაბათი, მის დღედ გამოაცხადა.

 -ის ლიდერობის ჯილდო: 2015

ომაჰას საჯარო სკოლების ათლეტთა დიდების დარბაზი: 2022 წლის კლასი

ნებრასკას უნივერსიტეტის (ომაჰა) ჯილდო: 2025 (პირველი ლაურეატი)

ომაჰას ტომის უმაღლესი პატივი: 2025 წლის 22 ოქტომბერს კროუფორდს გადაეცა ხელით ნაკერი საბანი „შავი, ყავისფერი და წითელი კოალიციის“ მიერ.